עסקת ‎ חבלה ‎ בזכויות ‎ העובדים‎ 

ההסתדרות ‎ מוסיפה ‎ לוותר ‎ על ‎ השכר ‎ תמורת ‎ הבטחות ‎ ריקות ‎ מתוכן‎ 


שר ‎ האוצר, ‎ יובל ‎ שטייניץ; ‎ יו״ר ‎ ההסתדרות, ‎ עופר ‎ עיני‎ 
ויו״ר ‎ לשכת ‎ התיאום ‎ של ‎ הארגונים ‎ הכלכליים, ‎ שרגא ‎ ברוש‎ 
חתמו ‎ בשבוע ‎ שעבר, ‎ בלשכת ‎ השר, ‎ על ‎ עסקת ‎ החבילה‎ 
המשולשת ‎ בין ‎ הממשלה ‎ להסתדרות ‎ ולמעסיקים. ‎ לפי ‎ ההסכם‎ 
שנחתם ‎ יופחתו ‎ דמי ‎ ההבראה ‎ של ‎ כל ‎ העובדים ‎ במגזר‎ 
הציבורי ‎ ב-50%. ‎ עובדי ‎ המגזר ‎ הציבורי ‎ יקבלו, ‎ כפי ‎ שהובטח‎ 
להם ‎ בהסכמי ‎ העבר, ‎ מענק ‎ חד ‎ פעמי ‎ בגובה ‎ 36%  משכרם‎ 
החודשי ‎ שיינתן ‎ בחודש ‎ יולי. ‎ המענק ‎ יינתן ‎ על ‎ חשבון ‎ תוספת‎ 
שכר ‎ של ‎ 5%  שהובטחה ‎ לעובדים ‎ בהסכמים ‎ קודמים ‎ וינוכה‎ 
מתוספת ‎ השכר ‎ העתידית. ‎ זו ‎ "תרומתם" ‎ של ‎ העובדים ‎ לעסקת‎ 
החבילה. ‎ ומהו ‎ חלקם ‎ של ‎ המעסיקים ‎ ב״עסקת ‎ החבילה"? ‎ הם‎ 
זכו ‎ לשורה ‎ של ‎ הקלות ‎ וסובסידיות ‎ בכ-2.5 ‎ מיליארד ‎ שקל. ‎ כך‎ 
המעסיקים, ‎ באמצעות ‎ ממשלתם, ‎ מכניסים ‎ את ‎ ידם ‎ הארוכה‎ 
לכיסיהם ‎ של ‎ העובדים.‎ 

"היום ‎ חותמים ‎ השחקנים ‎ העיקריים ‎ במשק ‎ על ‎ שינוי‎ 
תרבותי, ‎ ממציאות ‎ של ‎ מחלוקות ‎ והתנגשויות ‎ למציאות ‎ של‎ 
הבנה ‎ ושיתוף", ‎ אמר ‎ יו״ר ‎ ארגון ‎ הגג ‎ של ‎ המעסיקים, ‎ ברוש‎ 
והוסיף ‎ כי ‎ "שיתוף ‎ הפעולה ‎ יוציא ‎ את ‎ המשק ‎ מהמשבר‎ 
ויתרום ‎ בשנתיים ‎ הקרובות ‎ לתוספת ‎ צמיחה ‎ של ‎ 2.4% 
וליצירת ‎ 60  אלף ‎ מקומות ‎ עבודה ‎ חדשים". ‎ השמחה ‎ של‎ 
ברוש ‎ מובנת. ‎ הרי ‎ לא ‎ בכל ‎ יום ‎ מקבלים ‎ המעסיקים‎ 
מיליארדים ‎ רבים, ‎ ועוד ‎ ביוזמת ‎ מי ‎ שאמור ‎ היה ‎ להגן ‎ את‎ 
האינטרסים ‎ של ‎ העובדים: ‎ עופר ‎ עיני! ‎ לגבי ‎ יצירת ‎ מקומות‎ 
העבודה ‎ והצמיחה ‎ המובטחת ‎ -  אפשר ‎ לרשום ‎ התחייבויות‎ 
אלה ‎ על ‎ הקרח. ‎ השמחה ‎ של ‎ ברוש, ‎ כאמור, ‎ ברורה. ‎ מה ‎ שלא‎ 
ברור ‎ הוא ‎ מדוע ‎ עיני ‎ "מנדב" ‎ את ‎ כספי ‎ העובדים ‎ ודווקא ‎ בעת‎ 
המשבר ‎ הקפיטליסטי. ‎ זאת, ‎ בעת ‎ שהשכירים ‎ "סופרים ‎ כל‎ 
גרוש", ‎ הוא ‎ מעביר ‎ את ‎ דמי ‎ ההבראה ‎ המגיעים ‎ כדין ‎ לידי‎ 
בעלי ‎ ההון. ‎ עיני ‎ שב ‎ ואמר, ‎ כי ‎ הוויתורים ‎ נעשו ‎ על ‎ מנת‎ 
לכלול ‎ מספר ‎ חוקים ‎ להגנה ‎ על ‎ זכויות ‎ העובדים ‎ -  דווקא‎ 
במסגרת ‎ ״חוק ‎ ההסדרים״ ‎ -  המכשיר ‎ המרכזי ‎ לשליטה ‎ על‎ 
התקציב ‎ והמדיניות ‎ החברתית-כלכלית ‎ שבידי ‎ בעלי ‎ ההון‎ 
וממשלותיהם. ‎ ואכן, ‎ שלושה ‎ נושאים ‎ מרכזיים ‎ להגנת ‎ עובדים‎ 
מובאים ‎ בחוק ‎ ההסדרים: ‎ חיזוק ‎ הזכות ‎ להתארגנות, ‎ איסור‎ 
פיטורי ‎ עובד ‎ בעת ‎ מחלה ‎ והחלת ‎ חוק ‎ קבלני ‎ כח ‎ אדם ‎ על‎ 
קבלני ‎ שירותים. ‎ לדברי ‎ עו״ד ‎ יפעת ‎ סולל, ‎ שניתחה ‎ סעיפים‎ 
אלה ‎ עבור ‎ "פורום ‎ הארגונים ‎ החברתיים ‎ לביטול ‎ חוק‎ 


ההסדרים", ‎ כותרות ‎ לחוד ‎ ומהות ‎ לחוד. ‎ הזכות ‎ להתארגנות‎ 
כבר ‎ קיימת ‎ בחוק ‎ הישראלי. ‎ אכן, ‎ במקרים ‎ לא ‎ מעטים ‎ לא‎ 
מאפשרים ‎ לעובדים ‎ להתארגן, ‎ אולם ‎ אין ‎ זאת ‎ בשל ‎ היעדר‎ 
זכות, ‎ אלא ‎ כיוון ‎ שהעובד ‎ לא ‎ מעז ‎ להתארגן ‎ או ‎ להתלונן ‎ על‎ 
מעסיקו, ‎ שמאיים ‎ עליו. ‎ התיקונים ‎ ב״חוק ‎ ההסדרים" ‎ קובעים,‎ 
כי ‎ לבית ‎ הדין ‎ לעבודה ‎ תהיה ‎ סמכות ‎ להטיל ‎ פיצויים ‎ לדוגמא‎ 
על ‎ מעסיק ‎ שהפר ‎ את ‎ זכות ‎ העובדים ‎ להתארגן. ‎ אולם ‎ עובד‎ 
שפחד ‎ קודם ‎ להתלונן, ‎ לא ‎ יעשה ‎ זאת ‎ גם ‎ עתה.‎ 

הבעיה ‎ האמיתית ‎ לגבי ‎ הזכות ‎ להתארגנות, ‎ אינה ‎ בסנקציות‎ 
שניתן ‎ להטיל ‎ על ‎ מעסיק, ‎ אלא ‎ בהיעדר ‎ החובה ‎ לנהל ‎ מו״מ‎ 
קיבוצי. ‎ זכות ‎ להתארגנות ‎ שאין ‎ אחריה ‎ חובה ‎ לשמוע ‎ את‎ 
הארגון ‎ ולנהל ‎ עמו ‎ מו״מ ‎ לחתימת ‎ הסכם, ‎ היא ‎ זכות ‎ נכה.‎ 
בניגוד ‎ לפרסומים, ‎ החובה ‎ לנהל ‎ מו״מ ‎ לקראת ‎ חתימת ‎ הסכם‎ 
אינה ‎ קבועה ‎ בהצעת ‎ "חוק ‎ ההסדרים".‎ 

נושא ‎ מרכזי ‎ נוסף ‎ עניינו ‎ איסורי ‎ פיטורים ‎ של ‎ עובד ‎ חולה.‎ 
זהו ‎ תיקון ‎ חשוב, ‎ כיוון ‎ שבישראל ‎ של ‎ שנות ‎ ה-2000 ‎ אסור‎ 
לפטר ‎ נשים ‎ הרות ‎ או ‎ עובדות ‎ שעוברות ‎ טיפולי ‎ פוריות, ‎ אבל‎ 
חולים ‎ -  אפשר ‎ לשלוח ‎ הביתה ‎ בכל ‎ רגע. ‎ אלא ‎ שהצעה‎ 
המונחת ‎ על ‎ שולחן ‎ הכנסת ‎ אינה ‎ אוסרת ‎ על ‎ פיטורי ‎ עובד‎ 
חולה, ‎ אלא ‎ דוחה ‎ את ‎ פיטוריו ‎ של ‎ מי ‎ שצבורים ‎ לזכותו ‎ ימי‎ 
מחלה. ‎ על ‎ פי ‎ החוק ‎ היום ‎ -  כל ‎ עובד ‎ זכאי ‎ לניצול ‎ ימי ‎ מחלה‎ 
של ‎ יום ‎ וחצי ‎ לכל ‎ חודש ‎ של ‎ עבודתו, ‎ עד ‎ למקסימום ‎ של ‎ 90 
ימים. ‎ משמע: ‎ על ‎ פי ‎ התיקון ‎ אם ‎ עובד ‎ חלה ‎ במחלה ‎ קשה,‎ 
כדאי ‎ שיהיו ‎ צבורים ‎ לזכותו ‎ ימי ‎ מחלה, ‎ כלומר ‎ -  שעבד ‎ באותו‎ 
מקום ‎ זמן ‎ ארוך ‎ למדי, ‎ ושלא ‎ ניצל ‎ קודם ‎ לכן ‎ את ‎ ימי ‎ המחלה,‎ 
וגם ‎ אז, ‎ כדאי ‎ שיזדרז ‎ ויחלים ‎ ממחלתו ‎ תוך ‎ שלושה ‎ חודשים,‎ 
ולא ‎ -  תימוג ‎ הגנת ‎ החוק.‎ 

עניין ‎ נוסף ‎ שמוסדר ‎ ב״חוק ‎ ההסדרים", ‎ הוא ‎ החלתו ‎ של‎ 
חוק ‎ קבלני ‎ כוח ‎ אדם ‎ על ‎ קבלני ‎ שירותים. ‎ מדובר ‎ בלקונה‎ 
בחוק, ‎ שלפיה ‎ קיימת ‎ חובת ‎ רישוי ‎ והפקדת ‎ ערובה ‎ לקבלני‎ 
כוח ‎ אדם, ‎ וכן ‎ מוגדרות ‎ זכויות ‎ מורחבות ‎ של ‎ עובדים‎ 
המועסקים ‎ על ‎ ידם, ‎ אולם ‎ אין ‎ כל ‎ חובה ‎ כזו ‎ לגבי ‎ קבלני‎ 
שירותים. ‎ החוק ‎ נחקק ‎ לפני ‎ שהמציאו ‎ את ‎ המונח ‎ "קבלני‎ 
שירותים", ‎ ולפיכך ‎ רבים ‎ הגדירו ‎ עצמם ‎ כך ‎ ולא ‎ כקבלני ‎ כוח‎ 
אדם ‎ -  רק ‎ על ‎ מנת ‎ להימנע ‎ מהחובות ‎ החוקיות.‎ 

... ‎ המשך ‎ בעמי ‎ 2 


2  /  מאבקים‎ 


אירוע ‎ מחאה ‎ בתל־אביב ‎ נגד ‎ התקציב‎ 

קבוצת ‎ "אפשר ‎ אחרת": ‎ יש ‎ להחזיר ‎ את ‎ התקציב ‎ לאזרחים‎ 


אירוע ‎ מחאה ‎ נגד ‎ הצעת ‎ התקציב ‎ יתקיים ‎ בתל-אביב ‎ על ‎ ידי‎ 
קואליציה ‎ של ‎ ארגונים ‎ חברתיים ‎ ופעילי ‎ שמאל, ‎ ובהם ‎ פעילי‎ 
חד״ש ‎ ומק״י: ‎ "אפשר ‎ אחרת". ‎ דובר ‎ ההתארגנות ‎ מסר, ‎ כי‎ 
"ההתקפה ‎ הכלכלית ‎ על ‎ אזרחי ‎ המדינה ‎ מחייבת ‎ חזית‎ 
התנגדות ‎ רחבה. ‎ נתניהו ‎ עולה ‎ שלב ‎ במסע ‎ ההרס ‎ של‎ 
הדמוקרטיה: ‎ תכנית ‎ כלכלית ‎ אלימה ‎ במיוחד ‎ שפוגעת ‎ ברובו‎ 
הגדול ‎ של ‎ הציבור; ‎ תכנית ‎ שלא ‎ מציעה ‎ תשובות ‎ לאבטלה‎ 
ולעוני, ‎ לקריסת ‎ מערכות ‎ הבריאות ‎ והחינוך, ‎ למשבר‎ 
הסביבתי, ‎ ולניצול ‎ עובדי ‎ הקבלן; ‎ תכנית ‎ גזענית‎ 
ושוביניסטית, ‎ שפוגעת ‎ במיוחד ‎ בנשים, ‎ באוכלוסייה ‎ הערבית‎ 
ובישובי ‎ הפריפריה".‎ 

לדבריו ‎ "אם ‎ אתה ‎ לא ‎ עשיר, ‎ לא ‎ תורם ‎ גדול ‎ בפריימריז ‎ ולא‎ 
מתנחל, ‎ ביבי ‎ לא ‎ סופר ‎ אותך. ‎ בצעדי ‎ חקיקה ‎ נמהרים ‎ ואנטי-‎ 
דמוקרטיים ‎ וללא ‎ דיון ‎ ציבורי ‎ חותכים ‎ תקציבי ‎ חינוך‎ 
ובריאות, ‎ מפריטים ‎ את ‎ ניהול ‎ הקרקעות ‎ של ‎ ישראל, ‎ מעלים‎ 
לנו ‎ מסים ‎ ואוכלים ‎ לנו ‎ את ‎ השכר. ‎ כל ‎ זאת ‎ תוך ‎ הורדת ‎ מסים‎ 
לעשירים ‎ ביותר ‎ ולתאגידים, ‎ ותוך ‎ חיזוק ‎ מפעל ‎ ההתנחלויות‎ 
הפרוע ‎ והאלים. ‎ הסכנה ‎ הנשקפת ‎ מהגזירות ‎ הללו ‎ מחייבת‎ 
איחוד ‎ כוחות. ‎ נתאסף ‎ כולנו ‎ -  פעילי ‎ מפלגות ‎ וארגונים ‎ לשינוי‎ 
חברתי ‎ וסביבתי, ‎ אזרחים ‎ מודאגים ‎ ואנשים ‎ שאכפת ‎ להם,‎ 
למחאה ‎ משותפת: ‎ החברה ‎ והדמוקרטיה ‎ בישראל ‎ לא‎ 
למכירה ‎ י  המשבר ‎ הכלכלי, ‎ המשבר ‎ החברתי, ‎ המשבר‎ 
הסביבתי ‎ -  כל ‎ אלה ‎ דורשים ‎ תקציב ‎ אחר ‎ לישראל. ‎ הגדלת‎ 
התעסוקה, ‎ השקעה ‎ בחינוך, ‎ בסביבה ‎ ובבריאות, ‎ חיזוק‎ 
הפריפריה ‎ והישובים ‎ הערבים, ‎ פינוי ‎ ההתנחלויות, ‎ הפסקת‎ 
המתנות ‎ לתאגידים; ‎ תקציב ‎ שקוף, ‎ הוגן ‎ ומתקדם ‎ לישראל;‎ 
תקציב ‎ שסופר ‎ אותנו".‎ 

ביום ‎ ה/ ‎ ה-9 ‎ ביולי, ‎ בשעה ‎ 19:00  יתקיים ‎ אירוע ‎ מחאה,‎ 
נגד ‎ המדיניות ‎ הכלכלית ‎ והחברתית ‎ של ‎ ממשלת ‎ נתניהו, ‎ בעד‎ 
הדמוקרטיה ‎ ולמען ‎ צדק ‎ חברתי ‎ בישראל. ‎ כאמור, ‎ האירוע‎ 
ביוזמת ‎ "אפשר ‎ אחרת", ‎ תנועת ‎ פעילי ‎ שלום, ‎ חברה ‎ וסביבה‎ 
מתנועות ‎ ומפלגות ‎ שונות, ‎ ובהשתתפות ‎ קשת ‎ רחבה ‎ של‎ 
ארגונים. ‎ פרטים ‎ נוספים‎ :  1ע.ס0.ע§ס1כו.'נ3ב81^£//:כן;1111‎ 

הרקע ‎ המעמדי‎ 
של ‎ המחאות ‎ באיראן‎ 

המחאות ‎ שאירעו ‎ באיראן ‎ בשבועיים ‎ האחרונים, ‎ בעקבות‎ 
תוצאות ‎ הבחירות, ‎ נעשו ‎ על ‎ רקע ‎ החמרת ‎ המצב ‎ הכלכלי‎ 
והחברתי. ‎ כך ‎ על ‎ פי ‎ המפלגה ‎ הקומוניסטית ‎ של ‎ איראן,‎ 
"תודא" ‎ (ההמונים), ‎ ששיגרה ‎ בימים ‎ האחרונים ‎ מסמך ‎ ובו‎ 
היא ‎ מפרטת ‎ את ‎ הרקע ‎ המעמדי ‎ למחאה. ‎ בין ‎ היתר ‎ נכתב‎ 
במסמך ‎ כי ‎ "ארבע ‎ שנות ‎ ממשלת ‎ אחמדי-נג׳אד ‎ היו ‎ לארבע‎ 
שנים ‎ של ‎ העמקת ‎ העוני ‎ ופגיעה ‎ במעמד ‎ העובדים. ‎ ממשלת‎ 
אחמדי-נג׳אד ‎ דוגלת ‎ במדיניות ‎ כלכלית ‎ ניאו-ליברלית‎ 


המוכתבת ‎ על ‎ ידי ‎ הבנק ‎ העולמי ‎ וקרן ‎ המטבע. ‎ מניתוח‎ 
מדיניות ‎ זו ‎ עלה ‎ בבירור ‎ שאחמדי-נג׳אד ‎ וממשלתו ‎ פועלים ‎ על‎ 
פי ‎ האינטרסים ‎ של ‎ הבורגנות ‎ המסחרית ‎ והביורוקרטיה‎ 
ובחלקה ‎ המחאה ‎ נובעת ‎ מהרצון ‎ ׳לנקום׳ ‎ בממשלה ‎ בשל‎ 
מדיניותה".‎ 

הוויכוח ‎ סביב ‎ המדיניות ‎ של ‎ הממשלה ‎ החל ‎ עוד ‎ בימי‎ 
המהפכה ‎ ב-1979. ‎ אל ‎ ניסיון ‎ התיעוש ‎ של ‎ הימים ‎ הההם ‎ ושל‎ 
הלאמת ‎ נכסי ‎ השאה ‎ המודח ‎ ובעלי ‎ בריתו, ‎ דובר ‎ אז ‎ רבות ‎ על‎ 
"עשיית ‎ צדק ‎ עם ‎ העשוקים". ‎ אבל ‎ לפני ‎ שנתיים ‎ ממשלת‎ 
אחמדי-נג׳אד, ‎ באישורם ‎ של ‎ המנהיגים ‎ הרוחניים, ‎ אף ‎ יזמה‎ 
תיקונים ‎ בחוקה ‎ של ‎ 1979. ‎ על ‎ פי ‎ תיקונים ‎ אלה, ‎ רוב ‎ המשק‎ 
שבבעלות ‎ המדינה ‎ חייב ‎ להיות ‎ מופרט. ‎ באתר ‎ קרן ‎ המטבע‎ 
ניתן ‎ לקרוא ‎ ש״הממשלה ‎ החלה ‎ ברצינות ‎ בתהליך ‎ ההפרטה.‎ 
על ‎ פי ‎ הוראת ‎ האייתולה ‎ חמנאי ‎ יש ‎ להפריט ‎ תוך ‎ פרק ‎ זמן ‎ של‎ 
10  שנים ‎ יותר ‎ מ-80% ‎ מהתאגידים ‎ שבבעלות ‎ הממשלה".‎ 
עוד ‎ נעשו ‎ בשנתיים ‎ האחרונות ‎ תיקונים ‎ בחוקי ‎ העבודה,‎ 
לפיהם ‎ קרוב ‎ ל-70 ‎ אחוז ‎ מהעובדים ‎ הפכו ‎ לעובדים ‎ "זמניים".‎ 


עסקת ‎ חבלה... ‎ /  המשך ‎ מעמוד ‎ השער‎ 

הדרישה ‎ להחלת ‎ החוק ‎ על ‎ קבלני ‎ שירותים, ‎ עלתה ‎ בכנסת‎ 
הקודמת ‎ על ‎ ידי ‎ חברי ‎ הכנסת ‎ יוסי ‎ ביילין ‎ ורב ‎ חנין ‎ ואף ‎ עברה‎ 
בקריאה ‎ ראשונה, ‎ למרות ‎ התנגדות ‎ הממשלה ‎ -  שהיא‎ 
המעסיקה ‎ הגדולה ‎ ביותר ‎ של ‎ עובדי ‎ קבלני ‎ שירותים.‎ 

אולם ‎ שוב, ‎ קריאה ‎ בתיקון ‎ המוצע ‎ מאכזבת. ‎ במקום ‎ שיוחל‎ 
החוק ‎ במלואו ‎ על ‎ קבלני ‎ השירותים, ‎ כל ‎ שנותר ‎ ממנו ‎ הוא‎ 
חובת ‎ רישוי‎ (והרשיון ‎ יינתן ‎ לשנתיים ‎ במקום ‎ לשנה) ‎ וחובת‎ 
הפקדת ‎ ערובה ‎ (אך ‎ לא ‎ בגובה ‎ הנדרש ‎ מקבלני ‎ כוח ‎ אדם).‎ 
החוק ‎ לא ‎ הוחל ‎ על ‎ כל ‎ קבלני ‎ השירותים, ‎ אלא ‎ רק ‎ על ‎ אלה‎ 
העוסקים ‎ בניקיון ‎ ובשמירה, ‎ זאת ‎ למרות ‎ שקיימים ‎ תחומים‎ 
רבים ‎ הנדחקים ‎ לצורת ‎ העסקה ‎ פוגענית ‎ זו ‎ ותחומים ‎ נוספים‎ 
(עובדי ‎ סיעוד, ‎ הסערה, ‎ טכנאי ‎ מחשבים, ‎ ועוד ‎ ועוד). ‎ התיקון‎ 
אינו ‎ מחיל ‎ על ‎ קבלני ‎ השירותים ‎ את ‎ החובה ‎ הקיימת ‎ היום‎ 
להוכיח ‎ את ‎ איתנותם ‎ הכלכלית, ‎ כך ‎ שהוא ‎ מותיר ‎ את ‎ עובדי‎ 
קבלני ‎ השירותים ‎ ללא ‎ ביטחון ‎ לתשלום ‎ משכורותיהם. ‎ מעבר‎ 
לכל ‎ ההקלות ‎ האמורות, ‎ תמוהה ‎ הסכמתה ‎ של ‎ תדרות ‎ שלא‎ 
להחיל ‎ על ‎ קבלני ‎ השירותים ‎ את ‎ כל ‎ הפרק ‎ העוסק ‎ בזכויות‎ 
העובדים. ‎ בכך ‎ היא ‎ הותירה ‎ את ‎ התיקון ‎ כקליפה ‎ ריקה.‎ 

התיקונים ‎ האמורים ‎ משפרים ‎ אך ‎ במעט ‎ את ‎ מצבם ‎ של ‎ חלק‎ 
מהעובדים ‎ בישראל, ‎ אולם ‎ שיפור ‎ זעיר ‎ זה ‎ לא ‎ יכול ‎ להצדיק‎ 
את ‎ התמיכה ‎ של ‎ ארגוני ‎ העובדים ‎ והמפלגה ‎ המכונה ‎ "מפלגת‎ 
העבודה" ‎ למדיניות ‎ הכלכלית ‎ של ‎ הממשלה ‎ הימנית,‎ 
שמשמרת ‎ את ‎ השיטה ‎ הקפיטליסטית, ‎ מעדיפה ‎ את ‎ בעלי ‎ ההון‎ 
על ‎ חשבון ‎ מעמד ‎ העובדים ‎ ומפריטה ‎ עד ‎ עפר ‎ את ‎ שאריות‎ 
מדינת ‎ הרווחה.‎ 

אפרים ‎ דויד■‎ 

מהי ‎ התגובה ‎ שעל ‎ השמאל ‎ לאמץ ‎ לנאום ‎ נתניהו, ‎ ולפניו ‎ ־  לנאום ‎ אובמה?‎ 
בעמוד ‎ זה ‎ מתפרסמות ‎ דעות, ‎ המבטאות ‎ גישות ‎ שונות‎ 
הקוראות/ים ‎ מוזמנות/ים ‎ לשלוח ‎ תגובות ‎ באמצעות ‎ 11.§'1310.01מ@0?ת1‎ 

הדרך ‎ לסיום ‎ הכיבוש ‎ עוברת ‎ בארנק‎ 


מאת ‎ דניאל ‎ רוזנברג‎ 

בסמוך ‎ לנאומי ‎ אובמה ‎ ונתניהו, ‎ ב-16 ‎ ליוני, ‎ פרסם ‎ ארגון‎ 
"הקואליציה ‎ האמריקאית ‎ לסיום ‎ הכיבוש ‎ הישראלי" ‎ כרוז, ‎ בו‎ 
הוא ‎ קורא ‎ להפסקת ‎ הסיוע ‎ הצבאי ‎ לישראל, ‎ ולהתנייתו‎ 
בהתקדמות ‎ במו״מ ‎ בין ‎ ישראל ‎ לפלסטינים ‎ ובהשגת ‎ יעדים‎ 
מדיניים. ‎ הכרוז ‎ מציין ‎ כי ‎ "על ‎ הסיוע, ‎ לכל ‎ הפחות, ‎ להיות‎ 
מותנה ‎ בהתקדמות ‎ לקראת ‎ השגת ‎ היעדים ‎ אשר ‎ נקבעו ‎ על ‎ ידי‎ 
הנשיא ‎ אובמה, ‎ של ‎ סיום ‎ המצור ‎ על ‎ רצועת ‎ עזה, ‎ הפסקת ‎ כל‎ 
פעילויות ‎ ההתנחלות ‎ בגדה ‎ המערבית ‎ ובמזרח ‎ ירושלים,‎ 
ופתיחה ‎ בתהליך ‎ משא ‎ ומתן ‎ אשר ‎ יסתיים ‎ בשלום ‎ צודק ‎ ובר-‎ 
קיימא״. ‎ בין ‎ 40  הארגונים ‎ החתומים ‎ על ‎ מנשר ‎ הקואליציה‎ 
ניתן ‎ למנות ‎ תנועות ‎ שלום ‎ כגון ‎ ־ ¥41111611 101  )!נע? ‎ 16)00‎ 
6006?, ‎ 100־7411161 ‎ ־101 ‎ 018־06111001 ‎ 6ע6881־נ§0־נ?‎ 
ועוד, ‎ בנוסף ‎ לארגונים ‎ חברתיים ‎ שונים ‎ ואיגודים ‎ מקצועיים.‎ 
חלקם ‎ של ‎ התומכים ‎ בהקפאת ‎ הסיוע ‎ מסתמכים ‎ על ‎ סעיפים‎ 
בחוק ‎ הבינלאומי, ‎ אשר ‎ אוסרים ‎ על ‎ סחר ‎ בכלי ‎ נשק ‎ עם‎ 
מדינות ‎ המפרות ‎ זכויות ‎ אדם ‎ באופן ‎ שיטתי. ‎ כך, ‎ למשל, ‎ טוען‎ 
ארגון ‎ אמנסטי, ‎ כי ‎ מאחר ‎ ובמבצע ‎ "עופרת ‎ יצוקה" ‎ בעזה‎ 
נעשה, ‎ לפי ‎ עדויות ‎ רבות, ‎ שימוש ‎ בכלי ‎ נשק ‎ האסורים ‎ בחוק‎ 
הבינלאומי, ‎ יש ‎ להטיל ‎ חרם ‎ מסחרי ‎ על ‎ ישראל ‎ בכל ‎ הנוגע‎ 
לכלי ‎ נשק. ‎ ארגון ‎ אמנסטי ‎ טוען ‎ כי ‎ מאחר ‎ וארצות ‎ הברית ‎ היא‎ 
ספקית ‎ הנשק ‎ המרכזית ‎ של ‎ ישראל, ‎ כולל ‎ כלי ‎ הנשק ‎ האמורים‎ 
כגון ‎ זרחן ‎ לבן ‎ ופגזי ‎ רסס, ‎ עליה ‎ להפסיק ‎ כל ‎ סוג ‎ של ‎ סיוע‎ 
צבאי ‎ לישראל. ‎ בנוסף, ‎ הסיוע ‎ הצבאי ‎ לישראל ‎ חותר ‎ תחת‎ 
החוק ‎ האמריקאי, ‎ אשר ‎ קובע ‎ איסור ‎ על ‎ סיוע ‎ באימוני ‎ לוחמים‎ 
ואספקת ‎ כלי ‎ נשק ‎ למדינות ‎ הנחשבות ‎ מפרות ‎ שיטתיות ‎ של‎ 
זכויות ‎ אדם.‎ 

הפרסומים ‎ השונים ‎ מגיעים ‎ על ‎ רקע ‎ דיוני ‎ התקציב ‎ הפדראלי‎ 
לשנת ‎ 2010  אשר ‎ נפתחים ‎ בימים ‎ אלה. ‎ לפי ‎ התקציב‎ 
המתוכנן, ‎ המענק ‎ לישראל ‎ יעמוד ‎ על ‎ 2.7  מיליארד ‎ דולר,‎ 
שהם ‎ 225  מליון ‎ דולר ‎ יותר ‎ מאשר ‎ הסיוע ‎ של ‎ שנת ‎ 2009.‎ 
ממשל ‎ אובמה ‎ התחייב ‎ להעביר ‎ 30  מיליארד ‎ דולר ‎ בסיוע‎ 
בטחוני ‎ לישראל ‎ בעשר ‎ השנים ‎ הקרובות, ‎ סכום ‎ המהווה ‎ עליה‎ 
של ‎ 25%  לעומת ‎ התקופה ‎ המקבילה ‎ תחת ‎ הממשלים‎ 
הקודמים. ‎ הכספים ‎ יועברו ‎ למרות ‎ שישראל ‎ אינה ‎ מתכוונת‎ 
להפסיק ‎ את ‎ הבנייה ‎ בהתנחלויות ‎ או ‎ לפרק ‎ את ‎ המאחזים‎ 
הבלתי ‎ חוקיים, ‎ כפי ‎ שנאמר ‎ בנאומו ‎ של ‎ ראש ‎ הממשלה‎ 
נתניהו. ‎ בנוסף ‎ לקמפיין ‎ למען ‎ הפסקת ‎ הסיוע ‎ הצבאי‎ 
הממשלתי, ‎ פועלים ‎ ארגונים ‎ ופעילים ‎ רבים ‎ למניעת ‎ סחר‎ 
למטרות ‎ צבאיות ‎ של ‎ תאגידים ‎ וחברות ‎ פרטיות ‎ עם ‎ ישראל.‎ 
כך, ‎ למשל, ‎ מתנהל ‎ הקמפיין ‎ למען ‎ הפסקת ‎ הסחר ‎ עם ‎ ישראל‎ 
של ‎ תאגיד ‎ ־11101^־00161 ‎ :  דחפורים ‎ מתוצרת ‎ החברה‎ 
המשמשים ‎ באופן ‎ תדיר ‎ להריסת ‎ בתי ‎ פלסטינים ‎ בשטחים‎ 
הכבושים ‎ ובמזרח ‎ ירושלים, ‎ והביאו ‎ למותם ‎ של ‎ פלסטינים‎ 


רבים ‎ ושל ‎ אזרחית ‎ אמריקאית ‎ אחת, ‎ רייצ׳ל ‎ קורי, ‎ בשנת ‎ 2003 
.  הקמפיין ‎ כנגד ‎ חברת ‎ "קאטרפילר" ‎ הביא ‎ לביקורת ‎ רבה ‎ על‎ 
החברה, ‎ ואף ‎ להפסקת ‎ ההשקעות ‎ בתאגיד ‎ זה ‎ של ‎ מספר ‎ גופים‎ 
גדולים, ‎ כולל ‎ הכנסייה ‎ האנגליקנית ‎ וקרנות ‎ השקעה ‎ שונות.‎ 
בנוסף, ‎ בעקבות ‎ לחץ ‎ דומה, ‎ מתכוון ‎ תאגיד ‎ "מוטורלה" ‎ לחסל‎ 
את ‎ אחזקותיו ‎ בחברת ‎ התקשורת ‎ הישראלית ‎ "מירס", ‎ בעקבות‎ 
עסקה ‎ שנויה ‎ במחלוקת, ‎ בה ‎ מכרה ‎ החברה ‎ לצה״ל ‎ מרעומי‎ 
פצצות ‎ בהם ‎ נעשה ‎ שימוש ‎ במלחמות ‎ האחרונות ‎ בעזה‎ 
ובלבנון. ‎ צעדים ‎ אלה ‎ מתווספים ‎ להחלטה ‎ של ‎ חברת‎ 
¥60110  למכור ‎ את ‎ מניותיה ‎ בחברת ‎ "סיטיפס", ‎ האחראית‎ 
על ‎ פרויקט ‎ הרכבת ‎ הקלה ‎ בירושלים. ‎ זאת ‎ לאחר ‎ מסע‎ 
שתדלנות ‎ אינטנסיבי ‎ של ‎ תנועות ‎ וגופים ‎ שונים, ‎ אשר ‎ הדגישו‎ 
את ‎ העובדה, ‎ כי ‎ מסלול ‎ הנסיעה ‎ של ‎ הרכבת ‎ יחבר ‎ בין ‎ מערב‎ 
העיר ‎ למזרחה ‎ ולגושי ‎ התנחלויות, ‎ ועל ‎ ידי ‎ כך ‎ יחזק ‎ וינציח‎ 
את ‎ אחיזתו ‎ של ‎ הכיבוש ‎ הישראלי ‎ בשטחים ‎ הפלסטינים.‎ 

מעבר ‎ לכך, ‎ ארגון ‎ "קואליציית ‎ נשים ‎ לשלום" ‎ מפרסם‎ 
רשימה ‎ מפורטת ‎ של ‎ תאגידים ‎ ישראלים ‎ ובינלאומיים ‎ אשר‎ 
קשורים ‎ בהשקעות ‎ בהתנחלויות ‎ בשטחים ‎ הכבושים. ‎ את‎ 
הרשימה ‎ ניתן ‎ למצוא ‎ באתר ‎ §־נ01118.0־נק110׳\\//:ק1111.‎ 

ברגותי ‎ לח״כ ‎ ברכה: ‎ אחדות‎ 
פלסטינית ‎ -  תנאי ‎ להצלחה‎ 

"אחדות ‎ היא ‎ הבסיס ‎ להצלחת ‎ המאבק ‎ הלאומי", ‎ אמר ‎ אחד‎ 
מראשי ‎ פתח, ‎ מרואן ‎ ברגותי, ‎ ליו״ר ‎ חד״ש, ‎ מוחמד ‎ ברכה,‎ 
בעת ‎ ביקורו ‎ של ‎ ברכה ‎ אצל ‎ ברגותי ‎ בכלא ‎ הדרים ‎ בשבוע‎ 
שעבר. ‎ ברגותי ‎ עצור ‎ מאז ‎ 2002  ושוחח ‎ כשעתיים ‎ עם ‎ ח״ב‎ 
ברכה ‎ על ‎ המצב ‎ הפוליטי ‎ בקרב ‎ הפלסטינים. ‎ ברגותי ‎ אמר‎ 
לח״ב ‎ ברכה, ‎ כי ‎ שאלת ‎ אחדותם ‎ של ‎ הפלסטינים ‎ על ‎ פלגיהם‎ 
היא ‎ מרכזית ‎ כדי ‎ לנצח ‎ את ‎ הכיבוש. ‎ עוד ‎ הוא ‎ קרא ‎ לתנועות‎ 
השונות ‎ להתייצב ‎ לשיחות ‎ ההידברות ‎ שיתקיימו ‎ בקרוב‎ 
בקהיר ‎ על ‎ מנת ‎ להגיע ‎ לשורה ‎ של ‎ סיכומים ‎ והבנות ‎ משותפים.‎ 
הוא ‎ הדגיש ‎ את ‎ חשיבות ‎ ועידת ‎ הפתח ‎ השישית ‎ שתתקיים‎ 
בבית ‎ לחם ‎ ב-4 ‎ באוגוסט. ‎ הוועידה ‎ הקודמת, ‎ החמישית,‎ 
נערכה ‎ ב-1989, ‎ לפני ‎ כעשרים ‎ שנה. ‎ בוועידת ‎ הפתח ‎ ישתתפו‎ 
כ-1500 ‎ צירים ‎ מהגדה, ‎ רצועת ‎ עזה ‎ וירושלים ‎ המזרחית.‎ 
במהלכה ‎ יתקיימו ‎ בחירות ‎ לשני ‎ מוסדות ‎ ההנהגה: ‎ הוועדה‎ 
המרכזית ‎ המונה ‎ 21  חברים ‎ והמועצה ‎ המהפכנית, ‎ בת ‎ 84 
חברים. ‎ ברגותי ‎ נמנה ‎ עם ‎ הפעילים ‎ המרכזיים ‎ והידועים ‎ ביותר‎ 
וצופים ‎ שהוא ‎ ייבחר ‎ לוועד ‎ המרכזי. ‎ קיום ‎ הוועידה ‎ ועריכת‎ 
בחירות ‎ לראשות ‎ התנועה ‎ מהווה ‎ ניצחון ‎ לפעילים ‎ שדרשו‎ 
דמוקרטיזציה ‎ בתנועה ‎ הלאומית ‎ הפלסטינית ‎ הגדולה.‎ 


50  שנה ‎ למרד‎ 
ואדי ‎ סאליב‎ 

העיתונאית ‎ חנה ‎ שם־טוב ‎ (1927-‎ 
2008) ‎ פרסמה ‎ ב״קול ‎ העם" ‎ את‎ 
רשמיה ‎ ממרד ‎ ואדי ‎ סאליב ‎ בכתבה‎ 
ארוכה ‎ שראתה ‎ אור ‎ ב־19 ‎ ביולי‎ 
1959  תחת ‎ הכותרת ‎ "מי ‎ האשם?".‎ 
להלן ‎ הרשימה ‎ שכתבה ‎ שם־טוב‎ 
לפני ‎ חמישה ‎ עשורים ‎ המתפרסמת‎ 
כאן ‎ לקראת ‎ יום ‎ השנה ‎ ה־50 ‎ למחאה‎ 
החברתית ‎ של ‎ הציבור ‎ המזרחי‎ 

ההפגנה ‎ היתה ‎ סוערת ‎ וזועמת ‎ מראשיתה, ‎ והרת-פורענויות‎ 
באחריתה. ‎ ״המשטרה ‎ הרגה ‎ אחד ‎ מאתנו״ ‎ -  זעקו ‎ הבחורים‎ 
הצעירים ‎ שצעדו ‎ בראש ‎ ההפגנה, ‎ ובידיהם ‎ דגלים ‎ שחורים‎ 
ודגל ‎ כחול-לבן ‎ טבול ‎ בדם. ‎ אחריהם ‎ צעדו ‎ נשים, ‎ בני־נוער,‎ 
ילדים, ‎ ועוד ‎ בחורים ‎ צעירים, ‎ וגם ‎ קשישים. ‎ כ-300 ‎ איש ‎ צעדו‎ 
כבר ‎ בראשיתה ‎ של ‎ ההפגנה. ‎ דרי ‎ הכוכים ‎ בוואדי-סאליב ‎ יצאו‎ 
אל ‎ הרחוב. ‎ בזעקה‎ :  "המשטרה ‎ הרגה ‎ אחד ‎ מאתנו" ‎ ביטאו ‎ את‎ 
תמצית ‎ מחאתם ‎ על ‎ קיפוחם ‎ העדתי ‎ והסוציאלי ‎ גם ‎ יחד. ‎ ואם‎ 
קראת ‎ מישהו ‎ הצידה, ‎ באותו ‎ שלב ‎ של ‎ ההפגנה, ‎ עוד ‎ מוכן ‎ היה‎ 
לספר ‎ לך ‎ על ‎ תנאי-חייהם ‎ המרים ‎ של ‎ בני ‎ השכונה.‎ 

אלא ‎ שמישהו ‎ כבר ‎ אז ‎ החל ‎ לצעוק‎ :  "אם ‎ לא ‎ יתנו ‎ לנו ‎ את‎ 
השוטר ‎ שירה, ‎ נהרוג ‎ את ‎ כל ‎ הלבנים". ‎ אחר-כך, ‎ בהמשכו ‎ של‎ 
היום, ‎ כאשר ‎ ההפגנות ‎ התפזרו ‎ והתאספו ‎ שוב ‎ ושוב, ‎ הלכה‎ 
וגברה ‎ נימה ‎ זו, ‎ לוותה ‎ במעשי-התפרצות ‎ לחנויות, ‎ בהפיכת‎ 
מכוניות ‎ והצתתן, ‎ ולבסוף, ‎ בעלייה ‎ להדר-הכרמל, ‎ בהריסת‎ 
חלונות-ראווה ‎ תוך ‎ זעקות ‎ מרות ‎ ופראיות, ‎ עד ‎ להתערבות ‎ של‎ 
כוח ‎ משטרתי ‎ גדול. ‎ רחובו ‎ הראשי ‎ של ‎ הדר-הכרמל ‎ דמה ‎ לעיר‎ 
שלאחר-פוגרום ‎ ושוטרים ‎ אין ‎ ספור, ‎ חבושי ‎ כובעי-פלדה‎ 
ונושאי ‎ מגינים ‎ ואלות, ‎ סובבו ‎ בעיר ‎ והשרו ‎ מועקה ‎ בהזכירם‎ 
את ‎ שאירע.‎ 

בחור ‎ צעיר, ‎ יוצא ‎ אחת ‎ מארצות ‎ צפון־אפריקה, ‎ חבוש ‎ כיפה,‎ 
הטיל ‎ בחמת-זעם ‎ את ‎ עציציה ‎ של ‎ מוכרת-פרחים ‎ בזגוגיות‎ 
חנותה ‎ הקטנה, ‎ וניפץ ‎ עציץ ‎ אחר ‎ עציץ. ‎ בהגיעי ‎ למקום ‎ כבר‎ 
נופץ ‎ הכל ‎ ללא ‎ הכר ‎ והאישה ‎ הקשישה ‎ עמדה ‎ חסרת-אונים‎ 
בתוך ‎ כל ‎ ההרס ‎ הזה. ‎ אילו ‎ חשב ‎ אותו ‎ צעיר, ‎ באיזה ‎ קושי‎ 
מוציאה ‎ אשה ‎ זו ‎ את ‎ מחייתה ‎ מפינת ‎ הצמחים ‎ שלה, ‎ כמה ‎ קשה‎ 
גם ‎ גורלה ‎ שלה, ‎ האומנם ‎ לא ‎ היה ‎ נרתע ‎ מחמת ‎ הרס ‎ זו?‎ 

* 

יש ‎ מי ‎ שטוען, ‎ כי ‎ בני ‎ העדה ‎ "חסרי-תרבות ‎ וחסרי-הבנה".‎ 
אין ‎ זו ‎ אמת. ‎ לבני ‎ העדה ‎ הצפון־אפריקאית, ‎ כמו ‎ לכל ‎ עדה‎ 


אחרת ‎ בארץ, ‎ מנהיגים ‎ יפים ‎ משלה ‎ וערכי ‎ תרבות ‎ משלה. ‎ נכון,‎ 
יהודי ‎ צפון־אפריקה ‎ באו ‎ מארץ ‎ בה ‎ חיו ‎ במסגרת ‎ ובאורח-‎ 
חיים ‎ לפעמים ‎ פטריארכאליים ‎ כמעט, ‎ ששימרו ‎ גם‎ 

הרבה ‎ מנהגים ‎ ואמונות ‎ אשר ‎ אבדו ‎ עליהם ‎ כלח. ‎ כיוון‎ 
שעזבו ‎ את ‎ קרקע ‎ צמיחתם, ‎ עלו ‎ ארצה ‎ ובאו ‎ במגע ‎ עם ‎ קצב‎ 
החיים, ‎ תנאי-העבודה ‎ וחיי-החברה ‎ הקפיטליסטיים ‎ בארצנו,‎ 
נשברו ‎ הרבה ‎ מסגרות ‎ ומנהגים ‎ ישנים. ‎ אולם ‎ להיקלט‎ 
במציאות ‎ חדשה ‎ זו, ‎ לקלוט ‎ ערכים ‎ חדשים, ‎ להתקדם ‎ ברכישת‎ 
מקצוע ‎ וידע ‎ לא ‎ סייעו ‎ בידם: ‎ להיפך, ‎ במציאות ‎ של ‎ שכונות-‎ 
העוני, ‎ וגם ‎ מושבי ‎ עוני ‎ החקלאיים ‎ ו״עיירות-הפיתוח",‎ 
במציאות ‎ של ‎ חוסר-עבודה ‎ ומצוקה ‎ איומה, ‎ נכפתה ‎ עליהם,‎ 
על ‎ מרביתם ‎ קפיאה ‎ על ‎ השמרים, ‎ עד ‎ לידי ‎ ייאוש, ‎ עד ‎ לידי‎ 
קנאה ‎ בעדות ‎ אחרות, ‎ שמנת-חלקן ‎ נראתה ‎ להם ‎ טובה ‎ יותר.‎ 
ומכיוון ‎ שהמשטר ‎ הקפיטליסטי, ‎ בתחרות ‎ האכזרית ‎ השוררת‎ 
בו, ‎ בחוסר ‎ אמון ‎ שהוא ‎ זורע ‎ בין ‎ איש ‎ לרעהו, ‎ עוד ‎ מגביר ‎ את‎ 
הקיפוח ‎ העדתי ‎ -  ובני ‎ עדות ‎ אלה ‎ מקופחים ‎ שבעתיים, ‎ גם‎ 
כאנשים ‎ עמלים ‎ בתנאי-ניצול ‎ קשים ‎ וגם ‎ כעמלים ‎ בני ‎ עדה‎ 
מקופחת ‎ -  ורק ‎ מגביה ‎ מחיצות ‎ של ‎ זרות ‎ וחשדנות ‎ עדתית‎ 
גברה ‎ ונצטברה ‎ המרירות ‎ עד ‎ מאוד.‎ 

ומכיוון ‎ שכל ‎ אותן ‎ מפלגות, ‎ של ‎ הממשלה ‎ "הפועלית"‎ 
וה״אופוזיציוניות-בורגניות", ‎ בפעולתן ‎ בתוך ‎ שכונות ‎ אלה,‎ 
עושות ‎ הכל ‎ חוץ ‎ מחשיפת ‎ שורש ‎ האפליה ‎ והמצוקה ‎ -  שהוא‎ 
משטר ‎ הניצול ‎ והמצוקה ‎ השורר ‎ בארץ ‎ -  חוץ ‎ מהצבעה ‎ על‎ 
פרספקטיבה ‎ של ‎ שינוי ‎ פני ‎ הדברים ‎ -  שהוא ‎ המאבק ‎ המאוחד‎ 
של ‎ כלל ‎ הנפגעים ‎ ממשטר ‎ זה, ‎ -  הן, ‎ המפלגות ‎ הללו, ‎ במו-‎ 
ידיהן ‎ דוחפות ‎ את ‎ האנשים ‎ לפעולות ‎ ייאוש ‎ עקרות ‎ כמו ‎ אלו‎ 
של ‎ ההפגנה ‎ באחריתה.‎ 

כל ‎ אותם ‎ פרנסים ‎ עדתיים ‎ של ‎ המפלגות ‎ הללו ‎ ידועים ‎ בקרב‎ 
בני ‎ עדתם ‎ כאנשים ‎ שקודם־כל ‎ טובת-ההנאה ‎ שלהם ‎ נגד‎ 
עיניהם ‎ ואחר-כך ‎ הם ‎ לכל ‎ היותר ‎ מעוניינים ‎ לצוד ‎ קולות. ‎ אבל‎ 
במשך ‎ כל ‎ ימות ‎ השנה, ‎ שלא ‎ בעונת ‎ בחירות, ‎ אין ‎ הם ‎ מגלים,‎ 
בדרי ‎ שכונות-העוני, ‎ התעניינות ‎ מרובה. ‎ הנה, ‎ גם ‎ "אחדות-‎ 
העבודה״ ‎ (המפלגה ‎ -  המלב״ד) ‎ פתחה ‎ מועדון ‎ בוואדי-‎ 
סאליב ‎ ערב ‎ הבחירות ‎ להסתדרות, ‎ אולם ‎ מאז ‎ הבחירות ‎ הללו‎ 
לא ‎ נפתח ‎ המועדון ‎ כלל, ‎ כפי ‎ שפעילי ‎ אותה ‎ מפלגה, ‎ בחיפה‎ 
הודיעו ‎ בעצמם. ‎ כל ‎ אותן ‎ מפלגות, ‎ מ״חירות" ‎ ועד ‎ "אחדות-‎ 
העבודה" ‎ ומפ״ם, ‎ מלעיטות ‎ את ‎ האנשים ‎ בדמגוגיה ‎ שובינית‎ 
-  וממנה ‎ ועד ‎ לשנאה ‎ עדתית ‎ לא ‎ צריך ‎ לפסוע ‎ צעדים ‎ רבים ‎ - 
מכניסות ‎ שחיתות ‎ וציניות ‎ בקנותן ‎ קולות ‎ ופעילים ‎ תמורת‎ 
טובות-הנאה ‎ שונות, ‎ ומבלבלות ‎ הרבה ‎ את ‎ המוח, ‎ בטשטשן‎ 
את ‎ מקור ‎ הבעיה, ‎ את ‎ הניצול‎ המעמדי, ‎ את ‎ ניגודי ‎ האינטרסים‎ 
המעמדיים, ‎ את ‎ הצורך ‎ במאבק ‎ מעמדי, ‎ ובצורה ‎ כזו ‎ הן‎ 
מרחיקות ‎ אותם ‎ מהאחדות ‎ המעמדית ‎ עם ‎ העמלים ‎ בני ‎ העדות‎ 
האחרות ‎ ודוחפות ‎ אותם ‎ אל ‎ דרך ‎ ההתכתשות ‎ הבין־עדתית‎ 
במקום ‎ דרך ‎ המאבק ‎ המעמדי.‎ 

הנה ‎ לא ‎ מכבר ‎ ערכו ‎ תושבי ‎ מעברת ‎ עיר-המפרץ ‎ -  רובם ‎ גם‎ 
כן ‎ יוצאי ‎ צפון־אפריקה ‎ -  שביתת-שבת ‎ בפתח ‎ בניין ‎ הסוכנות‎ 
בחיפה, ‎ בתביעה ‎ הצודקת ‎ לספק ‎ להם, ‎ לאחר ‎ שמונה ‎ שנות‎ 
מעברה, ‎ דיור ‎ בשכר-דירה. ‎ גם ‎ אז ‎ נמצאו ‎ עיתונים ‎ כמו ‎ "דבר"‎ 
ו״על ‎ המשמר", ‎ וגורמים ‎ כמו ‎ מזכירות ‎ מועצת ‎ פועלי ‎ חיפה‎ 
שהרימו ‎ קול ‎ צעקה: ‎ "הסתה ‎ עדתית". ‎ ייתכן, ‎ כי ‎ בארגון‎ 
שביתה ‎ זו, ‎ בראשיתה, ‎ היה ‎ חלק ‎ גם ‎ ל״ארגון ‎ ליכוד ‎ יוצאי‎ 
צפון־אפריקה" ‎ וייתכן ‎ שלא. ‎ על ‎ כל-פנים, ‎ עובדה ‎ היא ‎ שרוב‎ 
תושבי ‎ מעברה ‎ מוזנחת ‎ זו ‎ הם ‎ יוצאי ‎ צפון־אפריקה. ‎ האם‎ 


משום ‎ כך ‎ אפשר ‎ להוריד ‎ מערך ‎ צדקת ‎ תביעתם? ‎ האם ‎ משום‎ 
כך ‎ צריך ‎ היה ‎ להימנע ‎ מתמיכה ‎ במאבקם ‎ הצודק? ‎ אלא ‎ שדרי‎ 
מעברת ‎ עיר-המפרץ, ‎ להבדיל ‎ מתושבי ‎ ואדי-סאליב, ‎ נקטו‎ 
בדרך־מאבק ‎ צודקת ‎ ומועילה. ‎ גם ‎ יוצאי ‎ עדות ‎ אחרות, ‎ מקרב‎ 
תושבי ‎ המעברה ‎ שותפו ‎ במאבק. ‎ תביעתם ‎ הצודקת, ‎ והמראה‎ 
המזעזע ‎ של ‎ המשפחות ‎ השובתות ‎ על ‎ ילדיהן ‎ הרכים, ‎ גייסו‎ 
את ‎ תמיכתם ‎ של ‎ העוברים־ושבים, ‎ של ‎ העמלים ‎ מבני ‎ כל‎ 
העדות. ‎ השובתים ‎ עצמם ‎ למדו ‎ תוך ‎ כדי ‎ ניהול ‎ המערכה, ‎ מהו‎ 
כוחו ‎ של ‎ מאבק ‎ מלוכד ‎ ונכון, ‎ והם ‎ השיגו ‎ הישג ‎ רציני.‎ 

אולם ‎ הפגנתם ‎ של ‎ תושבי ‎ ואדי-סאליב ‎ עוררה ‎ תגובות‎ 
קשות, ‎ גם ‎ בקרב ‎ אותם ‎ עמלים ‎ שהם ‎ בעלי-בריתם ‎ בכוח. ‎ חלק‎ 
מיוצאי ‎ אירופה ‎ המתגוררים ‎ בוואדי-סאליב, ‎ וגם ‎ הם, ‎ כידוע,‎ 
אינם ‎ מבעלי-הנכסים ‎ ומתפרנסים ‎ ביזע ‎ כפיהם ‎ בקושי, ‎ עזבו‎ 
באותה ‎ לילה ‎ את ‎ השכונה, ‎ מפחד ‎ של ‎ התנגשויות ‎ בין־עדתיות.‎ 
והלא ‎ אפשר ‎ היה ‎ לעשות ‎ ניסיון ‎ ולאחד ‎ את ‎ כלל ‎ תושבי‎ 
השכונה ‎ למאבק ‎ על ‎ תביעות ‎ צודקות. ‎ ובין ‎ יוצאי ‎ אירופה‎ 
בוואדי-סאליב ‎ ישנם, ‎ ללא ‎ ספק, ‎ כאלה ‎ אשר ‎ היו ‎ נרתמים‎ 
למאבק ‎ זה. ‎ בהדר-הכרמל ‎ עוררה ‎ ההתפרצות ‎ תגובה ‎ חוזרת‎ 
נגד ‎ "הצפון־אפריקאים ‎ האלה" ‎ בקרב ‎ העמלים, ‎ שגם ‎ להם ‎ לא‎ 
היה ‎ ברור ‎ מקור ‎ הרעה.‎ 

* 

לפני ‎ כשנה ‎ ערכו ‎ פועלי-הנמל ‎ הצמודים ‎ מאבק ‎ להטבת‎ 
תנאי-עבודתם, ‎ שהם ‎ ירודים ‎ ביותר. ‎ אלה ‎ הם ‎ אותם ‎ פועלי‎ 
הנמל ‎ העובדים ‎ רק ‎ חלק ‎ מימי-העבודה ‎ בחודש, ‎ בהתאם‎ 
לצרכי-העונה. ‎ הם ‎ עובדים ‎ כך ‎ במשך ‎ שנים, ‎ ועד ‎ לניהול‎ 
המאבק ‎ ההוא, ‎ לא ‎ זכו ‎ בכל ‎ זכויות ‎ של ‎ קביעות, ‎ אפילו‎ 
להבטחת ‎ מינימום ‎ של ‎ ימי-עבודה. ‎ בין ‎ פועלים ‎ אלה ‎ גדול‎ 
חלקם ‎ של ‎ יוצאי ‎ צפון־אפריקה, ‎ שהרגישו ‎ עצמם ‎ מקופחים,‎ 
לגבי ‎ פועלי ‎ הנמל ‎ הקבועים, ‎ לא ‎ רק ‎ בגלל ‎ מעמדם ‎ המקצועי‎ 
אלא ‎ גם ‎ בגלל ‎ מעמדם ‎ העדתי. ‎ אלא ‎ שהמאבק ‎ איחד ‎ אז ‎ את‎ 
כלל ‎ הפועלים ‎ הצמודים, ‎ על ‎ כל ‎ עדותיהם. ‎ זוכרת ‎ אני ‎ את ‎ אחת‎ 
מאסיפותיהם ‎ של ‎ הפועלים ‎ הצמודים, ‎ באותה ‎ תקופה ‎ חלקם‎ 
הגדול ‎ לא ‎ שלטו ‎ הם ‎ היטב ‎ בעברית, ‎ לא ‎ יוצאי ‎ צפון־אפריקה‎ 
ולא ‎ יוצאי-תורכיה ‎ ולא ‎ יוצאי ‎ רומניה ‎ וכד, ‎ אלא ‎ שהשפה‎ 
היחידה, ‎ שהיתה ‎ משותפת ‎ לכולם, ‎ היתה ‎ בכל ‎ זאת ‎ רק‎ 
העברית. ‎ וכך ‎ ניהלו ‎ את ‎ אספתם ‎ ומאבקם ‎ בשפה ‎ עילגת ‎ למדי,‎ 
אולם ‎ מעמדית ‎ ברורה ‎ עד ‎ מאוד. ‎ הם ‎ הבינו ‎ זה ‎ את ‎ זה ‎ מצוין.‎ 

הנה ‎ כך, ‎ המאבק ‎ המשותף ‎ מאחד ‎ את ‎ כל ‎ העמלים ‎ בני ‎ כל‎ 
העדות. ‎ דבר ‎ אחר ‎ הוא ‎ שמוסדות ‎ ההסתדרות ‎ התייצבו,‎ 
כדרכם, ‎ בקודש, ‎ גם ‎ נגד ‎ מאבק ‎ צודק ‎ זה.‎ 

אחר-כך, ‎ כאשר ‎ תוך ‎ כדי ‎ התפרצותם, ‎ הרסו ‎ מפגיני ‎ ואדי־‎ 
סאליב ‎ את ‎ מועדון ‎ ההסתדרות ‎ ומועדון ‎ מפא״י, ‎ הרימו ‎ עסקני‎ 
מפא״י ‎ עיניים ‎ מתחסדות ‎ לשמיים, ‎ וזעקו: ‎ את ‎ המועדון ‎ שלנו,‎ 
את ‎ ביתם ‎ שלהם ‎ הרסו. ‎ אך ‎ האומנם ‎ כך, ‎ כפי ‎ שהנהגת‎ 
ההסתדרות ‎ מנהיגה ‎ את ‎ ההסתדרות, ‎ זהו ‎ ביתם ‎ ?  אנחנו ‎ נהיה‎ 
האחרונים ‎ שנתמוך ‎ בפעולות-הרס ‎ עקרות ‎ כגון ‎ אלה, ‎ אך ‎ האם‎ 
אין ‎ למנהיגי ‎ ההסתדרות ‎ חלק ‎ בדחיפת ‎ האנשים ‎ לפעולות‎ 
ייאוש ‎ כגון ‎ אלה? ‎ והאומנם ‎ כל ‎ הבילוש, ‎ השחיתות,‎ 
הבריונות, ‎ שעסקני ‎ מפא״י ‎ מסוימים ‎ ורבים ‎ מחדירים ‎ בקרב‎ 
מעמד-הפועלים, ‎ לא ‎ מכשירים ‎ ומדשנים ‎ את ‎ הקרקע‎ 
לפעולתה ‎ של ‎ ״חירות״ ‎ ? 

הנה-כי-כן, ‎ המאבק ‎ לשינוי ‎ פני ‎ ההסתדרות, ‎ להורדת‎ 
הנהגתה ‎ להחלפת ‎ מדיניותה, ‎ הוא ‎ גם ‎ מאבק ‎ למיזוג ‎ העדות‎ 
תוך ‎ כדי ‎ ניהול ‎ מאבק ‎ מעמדי ‎ מאוחד.‎ 


במסיבת-עיתונאים ‎ הודה ‎ אבא ‎ חושי, ‎ ראש ‎ עיריית-חיפה, ‎ כי‎ 
הפתרון ‎ לגבי ‎ תושבי ‎ ואדי-סאליב ‎ הוא ‎ הקמת ‎ שיכונים,‎ 
הכנסתם ‎ לשיכונים ‎ אלה ‎ וחיסול ‎ משכנות ‎ העוני ‎ בוואדי. ‎ אלא‎ 
שהוסיף, ‎ בשביל ‎ כך ‎ צריך ‎ כסף, ‎ ומאין ‎ לקחת ‎ את ‎ הכסף ‎ ? 

הנה-כי-כן, ‎ המאבק ‎ לשינוי ‎ פני ‎ המדיניות ‎ הישראלית‎ 
בכללה ‎ לשינוי ‎ הרכב ‎ תקציבה ‎ של ‎ מדינת ‎ ישראל, ‎ לאספקת‎ 
מקורות ‎ כספיים ‎ לשיכונים ‎ ושירותים ‎ סוציאליים ‎ לעמלים‎ 
ומקורות ‎ עבודה ‎ לפועלים ‎ -  הוא ‎ גם ‎ מאבק ‎ לביטול ‎ הקיפוח‎ 
העדתי, ‎ ליצירת ‎ שותפות ‎ ואחווה ‎ בין־עדתית.‎ 


הממשלה ‎ החליטה: ‎ "על ‎ המשטרה‎ 
למנוע ‎ התפרעויות ‎ בכל ‎ האמצעים"‎ 

"אירועי ‎ ואדי ‎ סאליב", ‎ כפי ‎ שכונו ‎ בעיתונות ‎ הממסדית ‎ של‎ 
אותה ‎ התקופה, ‎ הם ‎ סדרת ‎ הפגנות ‎ רחוב ‎ ומחאות ‎ שאירעו‎ 
בשנת ‎ 1959  בשכונת ‎ ואדי ‎ סאליב ‎ בחיפה ‎ .האירועים ‎ היו‎ 
מרי ‎ חברתי ‎ כנגד ‎ קיפוח ‎ ואפליה ‎ על ‎ רקע ‎ מעמדי-עדתי ‎ של‎ 
המזרחים, ‎ ונגד ‎ הממסד ‎ של ‎ מפא״י ‎ ששלט ‎ במדינה ‎ באותם‎ 
ימים. ‎ שכונת ‎ ואדי ‎ סאליב ‎ הייתה ‎ במקור ‎ שכונה ‎ ערבית ‎ בשם‎ 
"ואדי ‎ א-צליב", ‎ שרוב ‎ תושביה ‎ הפלסטינים ‎ גורשו ‎ ממנה‎ 
בשנת ‎ 1948. ‎ לאחר ‎ הגירוש ‎ אוכלסו ‎ הבתים ‎ הנטושים ‎ בעיקר‎ 
על ‎ ידי ‎ עולים ‎ ,מרביתם ‎ יוצאי ‎ צפון־אפריקה. ‎ ב-9 ‎ ביולי‎ 
1959  הוזמנה ‎ המשטרה ‎ על ‎ ידי ‎ הבעלים ‎ של ‎ בית ‎ הקפה"‎ 
רוזוליו״ ‎ בוואדי ‎ ״לרסן ‎ שיכור ‎ משתולל״ ‎ -  תושב ‎ השכונה,‎ 
הסבל ‎ עקיבא ‎ יעקב ‎ אלקריף. ‎ במהלך ‎ התקרית ‎ נורה ‎ אלקריף‎ 
ברגליו. ‎ בעקבות ‎ הירי ‎ נאספו ‎ תושבים ‎ ופרץ ‎ עימות ‎ אלים ‎ בינם‎ 
ובין ‎ השוטרים ‎ .מפקד ‎ תחנת ‎ המשטרה ‎ המקומית ‎ שהגיע‎ 
למקום ‎ הרגיע ‎ את ‎ הרוחות ‎ והאירוע ‎ הסתיים. ‎ עוד ‎ באותו ‎ לילה‎ 
נפוצו ‎ שמועות ‎ על ‎ מות ‎ הפצוע, ‎ ובתגובה ‎ לכך ‎ הפגינו ‎ בבוקר‎ 
למחרת ‎ מאות ‎ מתושבי ‎ השכונה ‎ מול ‎ תחנת ‎ המשטרה.‎ 
ההפגנה ‎ התפזרה ‎ בשקט, ‎ אך ‎ מאוחר ‎ יותר, ‎ כבר ‎ באותו ‎ יום,‎ 
נערכו ‎ הפגנות ‎ נוספות ‎ שהתפתחו ‎ למחאות ‎ אלימות.‎ 

המפגינים ‎ יצאו ‎ אל ‎ שכונות ‎ הכרמל ‎ בחיפה, ‎ שם ‎ התגוררה‎ 
האוכלוסייה ‎ הוותיקה ‎ והמבוססת, ‎ יידו ‎ אבנים, ‎ חסמו ‎ כבישים,‎ 
הציתו ‎ מכוניות, ‎ שברו ‎ חלונות ‎ ראווה, ‎ ובזזו ‎ חנויות. ‎ בוואדי‎ 
ובהדר ‎ הסמוכה ‎ הפכו ‎ מועדוני ‎ מפא״י ‎ וההסתדרות ‎ הכללית‎ 
למטרה ‎ לזעם ‎ התושבים. ‎ המשטרה ‎ ניסתה ‎ לפזר ‎ את ‎ המפגינים‎ 
בכוח, ‎ ומפגינים ‎ ושוטרים ‎ נפצעו. ‎ 34  מפגינים ‎ נעצרו. ‎ ב-11‎ 
ביולי ‎ פרצו ‎ הפגנות ‎ אלימות ‎ ברחבי ‎ ישראל ‎ ,ביישובים ‎ בהם‎ 
רוכזו ‎ מזרחים: ‎ טבריה, ‎ באר-שבע ‎ ומגדל ‎ העמק. ‎ הממשלה‎ 
התכנסה ‎ בעקבות ‎ האירועים ‎ לישיבת ‎ חירום, ‎ בסיומה ‎ פורסמה‎ 
הצהרה ‎ לפיה ‎ "הממשלה ‎ הטילה ‎ על ‎ המשטרה ‎ למנוע‎ 
התפרעויות ‎ בכל ‎ האמצעים ‎ העומדים ‎ לרשותה". ‎ בנוסף‎ 
החליטה ‎ הממשלה ‎ על ‎ הקמת ‎ ועדת ‎ חקירה ‎ ממלכתית‎ 
בראשות ‎ השופט ‎ משה ‎ עציוני. ‎ בדו״ח ‎ הוועדה, ‎ קבע ‎ היו״ר‎ 
השופט ‎ עציוני: ‎ "כאן ‎ חטאנו ‎ כולנו, ‎ כאן ‎ אשמים ‎ אנחנו‎ 
כולנו". ‎ אירועי ‎ ואדי ‎ סאליב ‎ העלו ‎ על ‎ סדר ‎ היום ‎ הציבורי ‎ את‎ 
עוצמת ‎ הקיפוח ‎ העדתי ‎ של ‎ עולי ‎ ארצות ‎ ערב. ‎ זאת, ‎ בהמשך‎ 
להפגנות ‎ ועצרות ‎ שארגנו ‎ פעילים ‎ קומוניסטים ‎ ממוצא ‎ מזרחי‎ 
במעברות ‎ ובריכוזי ‎ עולים ‎ מתחילת ‎ שנות ‎ ה-50.‎ 


חברה/ ‎ 6 


חזון ‎ אחר ‎ לתל־אביב ‎ בת ‎ המאה‎ 

מרוב ‎ חגיגות ‎ נשכח ‎ החינוך ‎ לכבוד ‎ הדדי ‎ ושיתוף ‎ פעולה‎ 


מאת ‎ ארנון ‎ דוניץ‎ 

מאה ‎ שנה ‎ הן ‎ אכן ‎ אירוע ‎ חשוב ‎ בהיסטוריה ‎ של ‎ תל־אביב.‎ 
העירייה ‎ תכננה ‎ חגיגות ‎ שיימשכו ‎ כל ‎ השנה, ‎ והכוללות‎ 
הילולות ‎ ומחזות ‎ מרהיבי ‎ עין. ‎ אבל ‎ לא ‎ כולם ‎ בתל-אביב‎ 
שותפים ‎ לחגיגות. ‎ ובאמת: ‎ מי ‎ מפיק ‎ תועלת ‎ מחגיגות ‎ אלה ‎ ־ 
אלה ‎ שיש ‎ להם, ‎ או ‎ אלה ‎ שאין ‎ להם ‎ ?  כיצד ‎ אפשר ‎ להצדיק ‎ את‎ 
ההוצאה ‎ העצומה ‎ בעוד ‎ שאנשים ‎ חסרי-כל ‎ חיים ‎ בינינו‎ 
בשוליים ‎ ? 

לפני ‎ שאנו ‎ חוגגים, ‎ כלום ‎ לא ‎ מוטל ‎ עלינו, ‎ ראשית, ‎ לטפל‎ 
בבעיה ‎ המכרסמת ‎ של ‎ כיבוש, ‎ מלחמה, ‎ כאב ‎ וטרור ‎ על‎ 
אדמתנו ‎ שלנו? ‎ לפני ‎ שנחגוג ‎ עבר, ‎ האם ‎ לא ‎ כדאי ‎ שנסמן ‎ נתיב‎ 
לעתיד, ‎ לקראת ‎ מטרה, ‎ שתהיה ‎ ראויה ‎ לציון ‎ בעוד ‎ מאה‎ 
שנים? ‎ בבית ‎ הספר ‎ "ביאליק ‎ רוגוזיך ‎ שבדרום ‎ ת״א ‎ נעשה‎ 
צעד ‎ קטן ‎ אך ‎ החלטי. ‎ כאן ‎ ניתן ‎ לראות ‎ דוגמה ‎ לפעולה ‎ למען‎ 
העתיד. ‎ כאן ‎ אין ‎ מקום ‎ לצביעות, ‎ כאן ‎ אין ‎ "ישראלים ‎ מדרגה‎ 
שלישית".‎ 

"עקרונות ‎ מנחים" ‎ מרשימים ‎ אלו, ‎ אך ‎ צנועים, ‎ סייעו ‎ ליצור‎ 
"בית ‎ הרחק ‎ מהבית" ‎ בבית ‎ הספר ‎ ביאליק ‎ רוגוזין; ‎ שינו‎ 
לחלוטין ‎ תיכון ‎ עירוני, ‎ שעמד ‎ על ‎ סף ‎ סגירה ‎ בשל ‎ "אי ‎ עמידה‎ 
בתקנים ‎ החינוכיים", ‎ והפכו ‎ אותו ‎ לבית ‎ ספר ‎ המנסה ‎ לעשות‎ 
יותר ‎ מאשר ‎ רק ‎ לתת ‎ "הזדמנות ‎ שנייה" ‎ או ‎ "מחסה" ‎ ל״ילדים‎ 
בעיתיים" ‎ המודחקים ‎ מהרחובות. ‎ בית ‎ ספר ‎ ייחודי ‎ זה, ‎ שאני‎ 
גא ‎ להיות ‎ חבר ‎ בצוות ‎ המורים ‎ שלו, ‎ בראשותה ‎ של ‎ קארן ‎ טל,‎ 
המנהלת, ‎ מבקש ‎ לחזק ‎ את ‎ בני ‎ הנוער, ‎ ללמדם ‎ "לנצל ‎ את‎ 
ההזדמנויות" ‎ ולעצב ‎ בעצמם ‎ את ‎ עתידם ‎ וקיומם, ‎ בביטחון‎ 
עצמי ‎ באישיותם, ‎ במקום ‎ מגוריהם ‎ ובמקום ‎ שממנו ‎ הם ‎ באו.‎ 

המחבר ‎ היה ‎ שותף ‎ מסור ‎ ומחויב ‎ ללא ‎ סייג ‎ במערכה ‎ שניהל‎ 
בית ‎ הספר, ‎ כדי ‎ לתת ‎ לילדיהם ‎ של ‎ פועלים־מהגרים‎ 
ולמשפחותיהם ‎ את ‎ הזכות ‎ לחיות, ‎ לעבוד ‎ ולקבל ‎ חינוך ‎ נאות‎ 
במדינת ‎ ישראל. ‎ זה ‎ היה ‎ מבצע ‎ שיצא ‎ לדרך, ‎ יד ‎ ביד ‎ וכתף ‎ אל‎ 
כתף ‎ עם ‎ הילדים ‎ וההורים, ‎ ועם ‎ רבים ‎ מהמורים ‎ של ‎ בית ‎ הספר‎ 
המיוחד ‎ הזה. ‎ הרעיון ‎ צמח ‎ בין ‎ כותלי ‎ בית ‎ הספר, ‎ והיווה‎ 
חוויה ‎ מעצבת ‎ ומעצימה, ‎ אשר ‎ ממשיכה ‎ להשפיע ‎ על ‎ התהליך‎ 
המתמשך ‎ של ‎ קבלת ‎ החלטות, ‎ הנוגעות ‎ לעתידם ‎ של ‎ ילדים‎ 
אלה, ‎ הילדים ‎ שלנו, ‎ ומשפחותיהם.‎ 

בית ‎ הספר ‎ לא ‎ רק ‎ מכשיר ‎ כל ‎ ילדה ‎ וילד ‎ להיות ‎ חברים‎ 
פעילים ‎ ואחראים ‎ בחברה, ‎ אלא ‎ גם ‎ פועל ‎ כדי ‎ לצייד ‎ את‎ 
הילדים ‎ ביכולת ‎ להיות ‎ שותפים ‎ בהוויה ‎ הדמוקרטית‎ 
השברירית ‎ במדינה.‎ 

הרבה ‎ ממה ‎ שהושג ‎ עם ‎ התלמידים, ‎ המורים ‎ והמחנכים‎ 
כאחד, ‎ נבע ‎ מהחיפוש ‎ האישי ‎ העיקש ‎ אחר ‎ דרכים, ‎ שבהן ‎ ניתן‎ 
לבנות ‎ תיאוריה ‎ ולהעמידה ‎ במבחן ‎ המעשה. ‎ עד ‎ כמה ‎ שזה‎ 
נראה ‎ מובן ‎ מאליו, ‎ רעיון ‎ זה ‎ אינו ‎ דבר ‎ שכיח, ‎ המתרחש‎ 
בכיתה. ‎ ההשראה ‎ למחשבה ‎ ולמעשה ‎ כה ‎ רדיקליים ‎ הגיעה‎ 
מאנשי ‎ אקדמיה ‎ מלומדים ‎ כמו ‎ פרופסור ‎ דייב ‎ היל, ‎ גלן‎ 
ריקובסקי, ‎ פאולו ‎ פרירה, ‎ וכן ‎ פיטר ‎ מקלארן, ‎ הנרי ‎ ג׳ירו, ‎ בל‎ 
הוקס, ‎ איירה ‎ שור ‎ ואחרים.‎ 


הלהט ‎ לסייע ‎ ביצירת ‎ עולם ‎ טוב ‎ יותר ‎ בא ‎ מאנשי ‎ חינוך,‎ 
אשר ‎ נפלה ‎ בחלקם ‎ ההזדמנות ‎ המיוחדת ‎ במינה ‎ למזג ‎ ידע‎ 
תיאורטי ‎ ומחויבות ‎ עמוקה ‎ למוסר ‎ ולערכים, ‎ עם ‎ יישום ‎ מעשי‎ 
בעבודתם ‎ כמורים, ‎ כמדריכים ‎ וביועצים.‎ 

כאשר ‎ ישראל ‎ תהיה ‎ דמוקרטיה ‎ באמת ‎ ותיפטר ‎ מסכסוכי‎ 
המלחמה ‎ ומהשנאה ‎ והמריבות, ‎ יהיו ‎ אלה ‎ המורים ‎ אשר ‎ ייצרו‎ 
סדר ‎ יום ‎ חינוכי, ‎ שהוא ‎ תוצאה ‎ של ‎ חדשנות, ‎ מחשבה‎ 
מהפכנית ‎ ומעשה. ‎ יותר ‎ מאי-פעם ‎ ישנה ‎ הרגשה, ‎ שהנוער‎ 
זקוק ‎ היום ‎ לכיוון ‎ ולסלילת ‎ דרך ‎ רצופה ‎ בערכים ‎ הומאניים.‎ 

זו ‎ הסיבה ‎ מדוע ‎ מדיניות ‎ חינוכית ‎ אינה ‎ יכולה ‎ לנצנוח‎ 
"מלמעלה ‎ למטה". ‎ הגישה ‎ צריכה ‎ להיות ‎ "מלמטה ‎ כלפי‎ 
מעלה", ‎ ומאופיינת ‎ בכיבוד ‎ הדדי ‎ ובשיתוף ‎ פעולה ‎ בריא ‎ בין‎ 
בעלי ‎ העניין, ‎ יחד ‎ עם ‎ הבנה ‎ עמוקה ‎ והערכה ‎ של ‎ הדרישות‎ 
העכשוויות ‎ לשלום ‎ עולמי ‎ ולאחווה ‎ אנושית.‎ 

משימה ‎ שניתן ‎ לבצע‎ 

עתה, ‎ כאשר ‎ אנו ‎ בעיצומן ‎ של ‎ חגיגות ‎ המאה, ‎ כלום ‎ לא ‎ נוכל‎ 
לקחת ‎ על ‎ עצמנו ‎ את ‎ המשימה ‎ לעשות ‎ את ‎ תל-אביב ‎ לעיר‎ 
המקיימת ‎ אידיאלים ‎ של ‎ אנושיות, ‎ שלום, ‎ שוויון ‎ וכבוד?‎ 
כאשר ‎ נעשה ‎ זאת, ‎ אז ‎ ורק ‎ אז, ‎ אפשר ‎ יהיה ‎ להאמין ‎ ללא ‎ סייג,‎ 
שלדורות ‎ הבאים ‎ יהיה ‎ משהו ‎ מרהיב-עין ‎ לחגוג ‎ בעוד ‎ מאה‎ 
שנים ‎ מהיום.‎ 

רק ‎ כאשר ‎ נאמץ ‎ באמת ‎ את ‎ הגישה ‎ המכבדת ‎ ריבוי ‎ תרבויות‎ 
וניצור ‎ אווירה ‎ של ‎ שוויון ‎ אמיתי, ‎ נוכל ‎ להצדיק ‎ חלומות‎ 
וציפיות ‎ של ‎ התושבים. ‎ שוויון ‎ זה ‎ צריך ‎ לבוא ‎ מתוך ‎ המרקם‎ 
החברתי, ‎ מבפנים ‎ החוצה, ‎ בניגוד ‎ לציפוי ‎ השטחי ‎ הנוכחי ‎ או‎ 
להעמדת ‎ הפנים ‎ שמאחוריה ‎ אנו ‎ מסתתרים.‎ 

אנו ‎ מאמינים ‎ עמוקות, ‎ כי ‎ לבית ‎ הספר ‎ ביאליק ‎ רוגוזין ‎ יש‎ 
פוטנציאל ‎ להוציא ‎ לאוויר ‎ העולם ‎ את ‎ רוחות ‎ השינוי‎ 
באמצעות ‎ המורים ‎ והחינוך.‎ 

*  ארנון ‎ דוניץ ‎ הוא ‎ מורה ‎ ומחכך ‎ בקמפוס ‎ בית ‎ הספר‎ 
ביאליק-רוגחין ‎ בתל-אביב‎ 

מקורות‎ 

דרפנר, ‎ לארי, ‎ "ישראלים ‎ מדרגה ‎ שלישית", ‎ "ג׳רוזלם ‎ פוסט",‎ 
27  במארס ‎ 2008.‎ 


עיר ‎ לכולנו: ‎ קורס ‎ על ‎ תקציב ‎ העירייה‎ 

קורס ‎ חדש ‎ וראשון ‎ מסוגו ‎ תקיים ‎ בקרוב ‎ הרשימה ‎ "עיר‎ 
לכולנו". ‎ במרכז ‎ הקורס ‎ יעמוד ‎ תקציב ‎ העירייה. ‎ הקורס ‎ יכלול‎ 
ארבעה ‎ מפגשים ‎ שיימשכו ‎ שלוש ‎ שעות ‎ כל ‎ אחד. ‎ עלות‎ 
ההשתתפות ‎ בקורס ‎ היא ‎ 50  שקלים ‎ בלבד, ‎ או ‎ לפי ‎ היכולת‎ 
הכלכלית ‎ של ‎ התושב. ‎ הקורס ‎ יתקיים ‎ במרכז ‎ השל ‎ ברחוב‎ 
נחלת ‎ בנימין ‎ 85, ‎ בארבעה ‎ מפגשים ‎ שבועיים. ‎ המפגש‎ 
הראשון ‎ יתקיים ‎ ביום ‎ רביעי, ‎ ה -8 ‎ ביולי.‎ 


בינלאומי ‎ /7‎ 


בעקבות ‎ המחאות ‎ בפרו: ‎ נפט ‎ ואינדיאני□ ‎ לא ‎ הולכים ‎ יחד‎ 

מבחינתן ‎ של ‎ חברות ‎ הנפט, ‎ דמם ‎ של ‎ הילידים ‎ אינו ‎ אלא ‎ תוסף ‎ דלק ‎ זול‎ 


מאת ‎ גרג ‎ פלאסט ‎ (31351ק)‎ 

ישנה ‎ דרך ‎ פשוטה ‎ למצוא ‎ נפט. ‎ לך ‎ לשמורת ‎ טבע ‎ מדהימה‎ 
ונידחת, ‎ נניח ‎ אלסקה ‎ או ‎ האמזונס, ‎ מצא ‎ כמה ‎ אינדיאנים, ‎ ואז‎ 
קדח ‎ מתחתיהם.‎ 

אם ‎ התושבים ‎ האינדיאנים ‎ קובלים, ‎ נו, ‎ אז ‎ השתק ‎ אותם. ‎ לא‎ 
מכבר, ‎ ילידים ‎ פרואנים ‎ השתלטו ‎ על ‎ אתר ‎ קידוח ‎ נפט, ‎ תפסו‎ 
תשעה ‎ שוטרים ‎ ששמרו ‎ עליו, ‎ וכפי ‎ שמוסרים ‎ הדיווחים ‎ - 
הוציאו ‎ אותם ‎ להורג. ‎ זה ‎ בא ‎ בעקבות ‎ הרצח ‎ בידי ‎ הממשלה‎ 
של ‎ יותר ‎ מ-12 ‎ תושבים ‎ של ‎ יערות ‎ הגשם, ‎ אשר ‎ מחו ‎ על‎ 
תפיסת ‎ הקרקע ‎ שלהם ‎ לצורך ‎ קידוחי ‎ נפט.‎ 

שוב ‎ ושוב ‎ אנו ‎ נוכחים ‎ בכך. ‎ במהלך ‎ עבודתי, ‎ כחושף ‎ של‎ 
מעשי ‎ הונאה. ‎ הנה ‎ כמה ‎ תחנות ‎ מלכודת ‎ בנתיב ‎ הדמעות ‎ רווי‎ 
הנפט.‎ 

בשנת ‎ 1980, ‎ גנב ‎ צ׳ארלס ‎ קוק ‎ נפט ‎ גולמי ‎ בשווי ‎ של ‎ 3  דולרים‎ 
ממיכל ‎ הדלק ‎ של ‎ סטנלי ‎ אן ‎ תינגלי ‎ מאוקלהומה. ‎ זה ‎ החלק‎ 
המוזר. ‎ קוץ׳ ‎ היה ‎ (ונותר) ‎ מי ‎ שמאייש ‎ את ‎ המקום ‎ ה-14‎ 
ברשימת ‎ העשירים ‎ ביותר ‎ בעולם ‎ -  שוויו ‎ כ-14 ‎ מיליארד‎ 
דולר. ‎ סטנלי ‎ אן ‎ היה ‎ אינדיאני ‎ עני ‎ מרוד ‎ ממחוז ‎ אוסאג׳.‎ 

סטנלי ‎ אן ‎ לא ‎ היה ‎ הקורבן ‎ היחיד ‎ של ‎ קוק. ‎ כפי ‎ שעולה‎ 
מסרט ‎ הקלטה ‎ סודי ‎ של ‎ מנהל ‎ בכיר ‎ לשעבר ‎ בחברה ‎ שלו,‎ 
תעשיות ‎ קוק, ‎ המיליארדר ‎ תבע ‎ שהנהגים ‎ של ‎ מיכליות ‎ הדלק‎ 
ישאבו ‎ בחשאי ‎ דלק ‎ בערך ‎ של ‎ כמה ‎ דולרים ‎ מכל ‎ מיכל,‎ 
המחובר ‎ לבאר ‎ נפט ‎ גבולית ‎ בשמורת ‎ אוסאג׳, ‎ היכן ‎ שלקוק‎ 
היה ‎ חוזה ‎ לרכישת ‎ נפט.‎ 

קוק, ‎ לפי ‎ אותה ‎ הקלטה, ‎ היה ‎ שמח ‎ עד ‎ הגג, ‎ כאשר ‎ הציגו‎ 
בפניו ‎ את ‎ הקף ‎ הגניבה. ‎ אחיו ‎ הצעיר ‎ של ‎ צ׳רלס ‎ קוק, ‎ ביל,‎ 
הסגיר ‎ אותו, ‎ כאשר ‎ התלונן ‎ שאחיו ‎ צ׳רלס ‎ ודייוויד ‎ גזלו ‎ ממנו‎ 
את ‎ החלק ‎ המגיע ‎ לו ‎ משלל ‎ הגניבה ‎ מאדמות ‎ הילידים,‎ 
שהסתכם ‎ ב-750 ‎ מיליון ‎ דולר.‎ 

האף.בי.איי. ‎ צילם ‎ את ‎ גניבת ‎ הדלק ‎ בעזרת ‎ מצלמות‎ 
נסתרות. ‎ אך ‎ האישומים ‎ הפליליים ‎ נגנזו ‎ בעקבות ‎ התנגדות‎ 
שקטה, ‎ שהפגינו ‎ כמה ‎ סנאטורים ‎ רפובליקאים. ‎ וישנם‎ 
הילידים ‎ של ‎ עם ‎ הצ׳וגאץ׳ ‎ באלסקה. ‎ נמל ‎ ואלת ‎ באלסקה‎ 
הוא, ‎ ללא ‎ ספק, ‎ אחד ‎ מאתרי ‎ הנדל״ן ‎ רבי ‎ הערך ‎ בעולם: ‎ הוא‎ 
הנמל ‎ היחיד ‎ באלסקה ‎ שאינו ‎ צפוי ‎ לרעידת ‎ אדמה ‎ ואינו ‎ קופא,‎ 
ואשר ‎ בו ‎ ניתן ‎ להעמיס ‎ נפט ‎ משדה ‎ הנפט ‎ הענקי ‎ המכונה‎ 
״המדרון ‎ הצפוני״. ‎ בשנת ‎ 1969, ‎ חברת ‎ אקסון ‎ וחברת ‎ בריטיש‎ 
פטרוליום ‎ לקחו ‎ את ‎ הקרקע ‎ מבני ‎ הצ׳ונאץ׳ ‎ ושילמו ‎ תמורתה‎ 
דולר ‎ אחד! ‎ אני ‎ לא ‎ מתבדח.‎ 

וואלי ‎ היקל, ‎ המושל ‎ לשעבר ‎ של ‎ אלסקה, ‎ דחה ‎ את ‎ הצעתי,‎ 
שלבני ‎ צ׳וגאץ׳ ‎ מגיע ‎ כבוד ‎ (וגם ‎ כסף) ‎ רב ‎ יותר ‎ עבור ‎ רכושם.‎ 
״בעלות ‎ על ‎ קרקע ‎ מושגת ‎ בשתי ‎ דרכים, ‎ מר ‎ פלאסט״ ‎ - 
הסביר ‎ המושל, ‎ שהוא ‎ גם ‎ בעלים ‎ של ‎ חברה ‎ לצינורות ‎ להולכת‎ 
נפט ‎ -  "בקנייה ‎ או ‎ בכיבוש. ‎ העובדה ‎ שהסבא ‎ שלך ‎ צד ‎ אייל‎ 
בשטח, ‎ אינו ‎ הופך ‎ את ‎ השטח ‎ לקניינך".‎ 

בני ‎ הצ׳וגאץ׳ ‎ חיים ‎ באזור ‎ הזה ‎ במשך ‎ 3,000  שנה.‎ 


שום ‎ חברת ‎ נפט ‎ לא ‎ תחלום ‎ על ‎ קידוח ‎ באחוזה ‎ של ‎ משפחת‎ 
בוש ‎ במידלאנד, ‎ טקסס, ‎ מבלי ‎ לשלם ‎ לה ‎ תמלוגים. ‎ או ‎ לקדוח‎ 
ליד ‎ מאליבו ‎ ללא ‎ ההגנה ‎ הסביבתית ‎ היעילה ‎ ביותר. ‎ אך ‎ כאשר‎ 
ילידים ‎ מצויים ‎ באזור ‎ הקידוח ‎ של ‎ אקסון ‎ או ‎ בריטיש‎ 
פטרוליום, ‎ לפתע, ‎ המגינים ‎ הגדולים ‎ על ‎ זכויות ‎ הקניין ‎ הפרטי‎ 
הופכים ‎ כמעט ‎ בולשביקים: ‎ ניתן ‎ לתפוס ‎ קרקעות ‎ "לצורכי‎ 
ציבור" ‎ עבור ‎ קידוחי ‎ נפט. ‎ כמה ‎ ילידים ‎ הועברו ‎ ממקומם‎ 
באמצעות ‎ תרגילים ‎ משפטיים, ‎ אחרים ‎ -  באיומי ‎ רובה. ‎ אלה‎ 
שהם ‎ פחות ‎ בני ‎ מזל, ‎ נותרו ‎ להתפלש, ‎ ממש ‎ כך, ‎ בזוהמה‎ 
שהותירו ‎ הקידוחים.‎ 

התבוננו ‎ בצילום, ‎ שנעשה ‎ ביערות ‎ הגשם ‎ של ‎ האמזונס‎ 
באקואדור. ‎ הוא ‎ נלקח ‎ מחקירה ‎ שניהלתי ‎ עבור ‎ תחנת‎ 
הטלוויזיה ‎ של ‎ הבי.בי.סי., ‎ ועכשיו ‎ הוא ‎ כלול ‎ בסרט ‎ "חקירות‎ 
פלאסט". ‎ אני ‎ מחזיק ‎ בידי ‎ משקע ‎ שחור ‎ מסריח ‎ של ‎ נפט‎ 
גולמי, ‎ שהוצא ‎ מבאר ‎ קידוח ‎ שנזנחה ‎ של ‎ חברת ‎ שברון-‎ 
טקסאקו. ‎ צינור ‎ מוביל ‎ מהבאר ‎ הרעילה ‎ ישר ‎ לתוך ‎ הספקת‎ 
המים ‎ של ‎ האינדיאנים ‎ של ‎ קופאן.‎ 

המנהיג ‎ האינדיאני ‎ אמרילדו ‎ קריולו ‎ סיפר ‎ לי, ‎ כיצד ‎ הגיעו‎ 
מנהלי ‎ החברה ‎ במסוק ‎ לכפר ‎ הנידח ‎ שלו, ‎ ובדברם ‎ בספרדית ‎ - 
שבני ‎ קופאן ‎ אינם ‎ מבינים ‎ -  "רכשו" ‎ זכויות ‎ קידוח ‎ תמורת‎ 
תכשיטים ‎ זולים ‎ וגבינה ‎ צהובה. ‎ הילידים ‎ מעולם ‎ לא ‎ ראו ‎ קודם‎ 
לכן ‎ גבינה. ‎ ("לגבינה ‎ היה ‎ ריח ‎ מוזר, ‎ אז ‎ השלכנו ‎ אותה‎ 
ליער"). ‎ לאחר ‎ שהקידוחים ‎ החלו, ‎ הבן ‎ של ‎ קריולה ‎ הלך‎ 
לשחות ‎ במקווה ‎ המים ‎ הרגיל. ‎ הוא ‎ שב ‎ מקיא ‎ דם, ‎ ומת.‎ 

שאלתי ‎ את ‎ שברון ‎ לגבי ‎ גל ‎ ההרעלות ‎ ומקרי ‎ המוות. ‎ לפי‎ 
דו״ח ‎ עצמאי, ‎ 1,401  מקרי ‎ מוות, ‎ בעיקר ‎ של ‎ ילדים, ‎ רובם‎ 
מסרטן, ‎ ניתן ‎ לקשר ‎ לזיהום ‎ הרעיל, ‎ הנובע ‎ מפעולות ‎ שברון.‎ 

עורך ‎ הדין ‎ של ‎ שברון ‎ אמר ‎ לי: ‎ "וזה ‎ המקרה ‎ היחיד ‎ של‎ 
סרטן ‎ בעולם? ‎ כמה ‎ מקרים ‎ של ‎ ילדים ‎ חולי ‎ סרטן ‎ ישנם‎ 
בארצות-הברית?... ‎ עליהם ‎ להוכיח ‎ שזה ‎ בגלל ‎ הנפט ‎ הגולמי‎ 
שלנו״, ‎ והוסיף ‎ בצהלה ‎ -  "וזה ‎ לגמרי ‎ בלתי ‎ אפשרי".‎ 

חברות ‎ הנפט ‎ הגדולות ‎ מתייחסות ‎ לדמם ‎ של ‎ הילידים ‎ כאל‎ 
תוסף ‎ דלק ‎ זול. ‎ זו ‎ הסיבה ‎ לכך, ‎ שתושבי ‎ פרו ‎ אחזו ‎ בנשק. ‎ בני‎ 
קופאן ‎ באקואדור, ‎ שלא ‎ כמו ‎ אחיהם ‎ בפרו, ‎ אינם ‎ לוקחים‎ 
שבויים. ‎ במקום ‎ זאת, ‎ הם ‎ הצטיידו ‎ היטב ‎ בעורכי ‎ דין.‎ 

אך ‎ שברון ‎ ואחיותיה, ‎ חברות ‎ הנפט ‎ הגדולות, ‎ מתחמקות‎ 
מהחוק. ‎ לאחרונה, ‎ שילמה ‎ חברת ‎ ״של״ ‎ סכום: ‎ 15  מיליון‎ 
דולר, ‎ לבני ‎ אוגוני ‎ ולמשפחתו ‎ של ‎ קן ‎ סארו-ויוה, ‎ בשל ‎ מה‎ 
שתואר ‎ בתקשורת ‎ כתפקידה ‎ של ‎ ענקית ‎ הנפט ‎ ברצח ‎ של ‎ ויוה‎ 
וחבריו ‎ הפעילים, ‎ שהגנו ‎ על ‎ העם ‎ של ‎ הדלתה ‎ בניגריה ‎ מפני‎ 
זיהום ‎ באמצעות ‎ קידוחי ‎ נפט. ‎ חברת ‎ ״של״ ‎ הכניסה ‎ לכיסה ‎ 31 
מיליארד ‎ דולר ‎ בשנה ‎ שעברה ‎ כרווחים, ‎ ומקווה ‎ שהפיצוי‎ 
ששילמה ‎ יסלול ‎ את ‎ הדרך ‎ לשותפות ‎ בקידוחים ‎ עם ‎ ממשלת‎ 
ניגריה. ‎ ברכות, ‎ ״של״. ‎ 15  מיליון ‎ דולר ‎ עבור ‎ רישיון ‎ להרוג‎ 
ולקדוח, ‎ זו ‎ חתיכת ‎ עסקה.‎ 


המאמר ‎ פורסם ‎ באתר ‎ 21161, ‎ ב-12 ‎ ביוני ‎ 2009. ‎ חברת ‎ קוק,‎ 
המוזכרת ‎ בו, ‎ היא ‎ החברה ‎ הפרטית ‎ השנייה ‎ בגודלה ‎ בארה״ב.‎ 


הישג ‎ ל״עתידנו" ‎ בבחירות ‎ איגוד ‎ העובדים ‎ הסוציאליים‎ 


מתוצאות ‎ הבחירות ‎ לאיגוד ‎ העובדים ‎ הסוציאליים ‎ שנערכו‎ 
בשבוע ‎ שעבר ‎ עולה, ‎ כי ‎ נבחרו ‎ 29  צירים ‎ מטעם ‎ הרשימה‎ 
״עתידנו״ ‎ מתוך ‎ 33  המועמדים ‎ של ‎ הרשימה ‎ -  המייצגת ‎ את‎ 
העובדים ‎ הסוציאליים ‎ הצעירים ‎ הדורשים ‎ לפתוח ‎ במאבק‎ 
נחוש ‎ למען ‎ שיפור ‎ תנאי ‎ עבודה ‎ ושכר, ‎ ונגד ‎ הפרטתם ‎ של‎ 
השירותים ‎ החברתיים. ‎ לתפקיד ‎ היו״ר ‎ נבחר ‎ איציק ‎ פרי‎ 
לקדנציה ‎ שנייה ‎ ברוב ‎ של ‎ 60%  מהקולות, ‎ מועמדת ‎ "עתידנו",‎ 
שולי ‎ אבידור ‎ זכתה ‎ ל־40%. ‎ עם ‎ היבחרו ‎ מסר ‎ פרי, ‎ כי ‎ מטרתו‎ 
בקדנציה ‎ הבאה ‎ -  שיפור ‎ שכר ‎ העובדים. ‎ מדי ‎ שנה ‎ מסיימים‎ 
כ-1,300 ‎ סטודנטים ‎ את ‎ בתי ‎ הספר ‎ לעבודה ‎ סוציאלית. ‎ הם‎ 
נקלטים ‎ לרוב ‎ במקומות ‎ עבודה ‎ מופרטים ‎ בהם ‎ קיים ‎ חוסר‎ 
ביטחון ‎ תעסוקתי. ‎ אם ‎ לא ‎ די ‎ בכך, ‎ מנתוני ‎ האיגוד ‎ עולה, ‎ כי‎ 
קיים ‎ פער ‎ של ‎ כ־16% ‎ בין ‎ שכרם ‎ ותנאי ‎ העסקתם ‎ של ‎ העובדים‎ 
הסוציאליים ‎ לבין ‎ בעלי ‎ מקצועות ‎ אקדמיים ‎ אחרים. ‎ לדברי‎ 
פרי, ‎ בינואר ‎ הקרוב ‎ צפויים ‎ להיפתח ‎ הדיונים ‎ על ‎ הסכמי‎ 
השכר ‎ של ‎ העובדים ‎ הסוציאליים ‎ והוא ‎ מתכוון ‎ לצאת ‎ למאבק‎ 
מתואם ‎ בנושא.‎ 


באוני ‎ בן־גוריון ‎ סותמים ‎ פיות‎ 

סטודנט ‎ באוניברסיטת ‎ בן־גוריון, ‎ יואב ‎ שמחוני, ‎ יועמד‎ 
בקרוב ‎ לדין ‎ משמעתי ‎ בגלל ‎ שהשתתף ‎ בהפגנה ‎ למען ‎ חופש‎ 
ביטוי ‎ בקמפוס. ‎ זהו ‎ מקרה ‎ נוסף ‎ של ‎ סתימת ‎ פיות ‎ בתוך‎ 
הקמפוס ‎ ומחוצה ‎ לו, ‎ בסיועה ‎ של ‎ משטרת ‎ ישראל, ‎ הכולל‎ 
מעצר ‎ פעילים ‎ ופעילות ‎ על ‎ ידי ‎ אנשי ‎ מחלקת ‎ הביטחון‎ 
המהווים ‎ משטרה ‎ פוליטית ‎ לכל ‎ דבר. ‎ עודף ‎ פעילות ‎ מחלקת‎ 
הביטחון ‎ מטריד ‎ גם ‎ את ‎ המרצים. ‎ 60  מרצים ‎ ו-60 ‎ סטודנטים‎ 
חתמו ‎ על ‎ מכתב ‎ אל ‎ הנהלת ‎ האוניברסיטה, ‎ בו ‎ הם ‎ מביעים‎ 
דאגה ‎ מהתנהלות ‎ המחלקה. ‎ "המקרים ‎ שדווחו", ‎ נאמר‎ 
במכתב, ‎ "מעידים ‎ על ‎ דפוס ‎ פעולה ‎ פסול, ‎ על ‎ התנהגות ‎ מפלה‎ 
ואנטי-דמוקרטית ‎ ועל ‎ חוסר ‎ הבנה ‎ בסיסית ‎ לגבי ‎ מהות‎ 
תפקידה ‎ של ‎ מחלקת ‎ ביטחון". ‎ מעדויות ‎ סטודנטים ‎ עולה, ‎ כי‎ 
אנשי ‎ מחלקת ‎ הביטחון ‎ נוהגים ‎ לצלם ‎ פעילים ‎ פוליטיים, ‎ וכן‎ 
למנוע ‎ מסטודנטים ‎ לערוך ‎ פעילות ‎ פוליטית ‎ גם ‎ מחוץ ‎ לשערי‎ 
האוניברסיטה.‎ 

סטודנט ‎ לתואר ‎ ראשון ‎ ופעיל ‎ חד״ש, ‎ דאוד ‎ עפאן, ‎ סיפר ‎ כי‎ 
בתקופת ‎ המלחמה ‎ בעזה ‎ ישב ‎ בקפטריה ‎ עם ‎ כמה ‎ מחבריו.‎ 
"פתאום ‎ ניגשו ‎ אלינו ‎ אנשי ‎ מחלקת ‎ הביטחון, ‎ נפתלי ‎ פרסלר‎ 
וגלעד ‎ טהלקר. ‎ הם ‎ ביקשו ‎ מאתנו ‎ להראות ‎ להם ‎ תעודות‎ 
סטודנט ‎ ולאחר ‎ מכן ‎ צילמו ‎ אותי". ‎ באמצע ‎ חודש ‎ מאי, ‎ ארגן‎ 
עפאן ‎ הרצאה ‎ לסטודנטים ‎ בנושא ‎ הנכבה. ‎ לאחר ‎ שקיבל ‎ את‎ 
אישור ‎ דיקנאט ‎ הסטודנטים ‎ ואת ‎ אישורה ‎ העקרוני ‎ של ‎ מחלקת‎ 
הביטחון, ‎ נאמר ‎ לו, ‎ כי ‎ עליו ‎ לגשת ‎ אל ‎ משרדי ‎ המחלקה ‎ כדי‎ 
לקבל ‎ אישור ‎ סופי. ‎ כשניגש ‎ עפאן ‎ למשרדים, ‎ הודיע ‎ לו ‎ פרסלר‎ 
כי ‎ האירוע ‎ מבוטל ‎ "מפני ‎ שאיחר ‎ בעשר ‎ דקות". ‎ בהתערבות‎ 
דיקאן ‎ הסטודנטים ‎ התקיים ‎ לבסוף ‎ האירוע ‎ באיחור ‎ של ‎ שבוע.‎ 
סטודנט ‎ אחר ‎ לתואר ‎ ראשון, ‎ רן ‎ צורף, ‎ פעיל ‎ בארגון ‎ "דרום‎ 


לשלום", ‎ סיפר, ‎ כי ‎ אנשי ‎ מחלקת ‎ הביטחון ‎ צילמו ‎ לפחות‎ 
שלוש ‎ הפגנות ‎ בהן ‎ השתתף. ‎ התקרית ‎ האחרונה ‎ אירעה ‎ לפני‎ 
כשבוע, ‎ כשעובד ‎ המחלקה ‎ צילם ‎ הפגנה ‎ שנערכה ‎ ביוזמת‎ 
הסטודנטים ‎ של ‎ חד״ש ‎ נגד ‎ חוק ‎ הנכבה ‎ וחוק ‎ האזרחות,‎ 
מחלון ‎ בניין ‎ מרוחק ‎ כשהוא ‎ בלבוש ‎ אזרחי. ‎ צורף, ‎ שזיהה ‎ את‎ 
העובד ‎ מהפגנות ‎ קודמות, ‎ צילם ‎ את ‎ הצלם, ‎ אך ‎ כשניגש‎ 
לצלמו ‎ מקרוב ‎ איים ‎ עליו ‎ אדם ‎ אחר ‎ בלבוש ‎ אזרחי ‎ ש״יפרק‎ 
אותו". ‎ הסטודנטית ‎ לתואר ‎ שני, ‎ נועה ‎ סלור, ‎ אף ‎ היא ‎ פעילת‎ 
חד״ש, ‎ סיפרה, ‎ כי ‎ לפני ‎ כחודש ‎ אנשי ‎ מחלקת ‎ הביטחון ‎ דרשו‎ 
ממנה ‎ להפסיק ‎ לחלק ‎ עלונים ‎ נגד ‎ חוק ‎ הנכבה ‎ מחוץ ‎ לשערי‎ 
האוניברסיטה. ‎ סלור ‎ הדגישה, ‎ כי ‎ חברות ‎ מסחריות ‎ מחלקות‎ 
עלונים ‎ כל ‎ העת ‎ במקום ‎ בו ‎ עמדה ‎ וכי ‎ היא ‎ עצמה ‎ חילקה ‎ שם‎ 
בעבר ‎ הזמנות ‎ למסיבות. ‎ אנשי ‎ המחלקה ‎ הזמינו ‎ את‎ 
המשטרה, ‎ ששלחה ‎ שישה ‎ שוטרים ‎ למקום ‎ כדי ‎ לעצור ‎ אותה.‎ 

חיפה: ‎ הרצאה ‎ של ‎ נעמי ‎ קליין‎ 
מחברת ‎ "דוקטרינת ‎ ההלם"‎ 

ביוזמת ‎ הוצאת ‎ "אנדלוס" ‎ תופיע ‎ בחיפה, ‎ ביום ‎ רביעי ‎ הקרוב,‎ 
העיתונאית ‎ והחוקרת ‎ הקנדית ‎ נעמי ‎ קליין ‎ מחברת ‎ הספר‎ 
"דוקטרינת ‎ ההלם", ‎ העוסק ‎ בקפיטליזם ‎ העולמי. ‎ הספר ‎ זכה‎ 
להצלחה ‎ רבה ‎ במהדורה ‎ המקורית ‎ בשפה ‎ האנגלית ‎ והוא‎ 
תורגם ‎ עתה ‎ לעברית ‎ על ‎ ידי ‎ דבי ‎ אילון ‎ ופורסם ‎ על ‎ ידי ‎ הוצאת‎ 
"אנדלוס". ‎ ב״דוקטרינת ‎ ההלם" ‎ מנפצת ‎ נעמי ‎ קליין ‎ את‎ 
המיתוס ‎ שלפיו ‎ השוק ‎ החופשי ‎ הגלובלי, ‎ והאידיאולוגיה‎ 
המנחה ‎ אותו, ‎ ניצחו ‎ בדרכים ‎ דמוקרטיות. ‎ הספר ‎ חושף ‎ את‎ 
התכנון, ‎ את ‎ נתיב ‎ המזומנים, ‎ ואת ‎ המושכים ‎ בחוטים ‎ שעמדו‎ 
מאחורי ‎ המשברים ‎ והמלחמות ‎ ששינו ‎ את ‎ העולם ‎ בארבעת‎ 
העשורים ‎ האחרונים, ‎ ומשרטט ‎ את ‎ הסיפור ‎ המרתק ‎ על ‎ הדרך‎ 
שבה ‎ מדיניות ‎ "השוק ‎ החופשי" ‎ של ‎ ארה״ב ‎ השתלטה ‎ על‎ 
העולם ‎ -  באמצעות ‎ ניצול ‎ אנשים ‎ וארצות ‎ שהוכו ‎ בהלם‎ 
בעקבות ‎ אסון. ‎ כאמור, ‎ המפגש ‎ על ‎ קליין ‎ יתקיים ‎ בחיפה, ‎ ביום‎ 
רביעי ‎ ה-1 ‎ ביולי ‎ בשעה ‎ 19:00  בתיאטרון ‎ אלמיידן, ‎ שבכיכר‎ 
סולל ‎ בונה, ‎ הדר. ‎ לקריאת ‎ ההקדמה ‎ של ‎ הספר, ‎ לפרטים‎ 
נוספים ‎ על ‎ המחברת ‎ ולרכישת ‎ ״דוקטרינת ‎ ההלם״ ‎ - 
באמצעות ‎ אתר ‎ ההוצאה‎ :  5. 00. 11 ט0131ח3./^״\‎ 

תחרות ‎ עיצוב ‎ סמל ‎ לאירועים ‎ לציון‎ 
90  שנה ‎ למפלגה ‎ הקומוניסטית ‎ בארץ‎ 

ועדת ‎ ההכנה ‎ לאירועים ‎ לציון ‎ 90  שנה ‎ לייסודה ‎ של‎ 
המפלגה ‎ הקומוניסטית ‎ בארץ ‎ מודיעה ‎ בזאת ‎ על‎ 

תחרות ‎ עיצוב ‎ סמל ‎ גרפי ‎ לאירועים.‎ 

הצעות ‎ נא ‎ לשלוח ‎ במייל ‎ 31<1. 01x1.11 ווו@10חו‎ 
המועד ‎ האחרון ‎ לקבלת ‎ הצעות: ‎ 15.7.09 

